Carlsberg pokreće proizvodnju Zrenjaninskog piva, Zrenjaninci učestvuju u izgradnji pivare! - RTV Santos\nCarlsberg pokreće proizvodnju Zrenjaninskog piva, Zrenjaninci učestvuju u izgradnji pivare!\nU Gradskoj kući grada Zrenjanina, gradonačelnik Čedomir Janjić, i generalni direktor kompanije Carlsberg Srbija, Vladimir Vava, predstavili su sugrađanima, ali i svim ljubiteljima tradicije širom Vojvodine i cele Srbije, projekat oživljavanja jednog od simbola grada na Begeju, Zrenjaninskog piva. Svesni značaja ovog brenda za lokalni identitet ovog podneblja, grad Zrenjanin i Carlsberg Srbija udružili su snage i ostvarili saradnju koja će omogućiti građanima Zrenjanina da uskoro nazdrave pivom koje će na sebi ponosno nositi etiketu sa imenom i simbolima njihovog najdražeg grada.\nTestiranje tri predložena recepta i izbore nove etikete Zrenjaninskog piva održaće se u periodu od 1. do 7. februara ispred Gradske kuće na Trgu slobode, a mogu učestvovati svi građani Zrenjanina stariji od 18 godina. Zrenjaninsko pivo prodavaće se u povratnoj boci od 0.5l.\nGradonačelnik Zrenjanin, Čedomir Janjić, rekao je za RTV Santos da je cilj prikupljanje oko 300.000 evra za pokretanje sopstvene pivare u gradu na Begeju i da će ona biti smeštana u prostoru nekadašnje. Takođe je spomenuo i da će grad Zrenjanin doprineti izgradnji.\nKako nezvanično saznajemo, još uvek nije formirana cena piva koje će se prodavati u Zrenjaninu, ali da će ona biti oko 50 dinara. Takođe, jednostavnim proračunom izračunali smo da treba prodati oko 18 miliona flaša piva, kako bi se prikupilo dovoljno sredstva za izgradnju.\n300.000 evra x 120 dinara = 36 miliona / 2 dinara = 18 miliona flaša\nOčekuje se da se za oko godinu i po dana prikupe sredstva, kako prodajom piva, tako i učešćem grada Zrenjanina. Više pogledajte u informativnoj emisiji „Dan“.\nPrethodnoSaznajte prvi kako će izgledati Zrenjaninsko pivo (FOTO)\nSledećeZa vikend prolećno vreme


Počinje kampanja "Zaštita za sve"\nU sredu 9. maja u 10 časova, u Osnovnoj školi “Pavle Savić”(ulica Koste Nađa, br.25 u Beogradu), biće održana konferencija koja će označiti početak sprovođenja društveno odgovorne kampanje „Zaštita za sve”. Cilj tog projekta je podizanje svesti o odgovornom ponašanju na suncu i štetnim efektima UV zračenja, kao i posledicama ukoliko se mere zaštite ne preduzmu u najranijem uzrastu. Ministar Mladen Šarčević rekao je da će Ministarstvo pružati podršku Fondaciji u planiranju aktivnosti koje će biti usmerene na edukaciju roditelja, dece, nastavnika i lekara o štetnom delovanju sunca i važnosti zaštite od UV zračenja i prevencije melanoma.\nNa konferenciji će se medijima obratiti:\n- Ass. dr Zlatibor Lončar, ministar zdravlja Republike Srbije\n- Mladen Šarčević, ministar prosvete, nauke i tehnološkog razvoja Republike Srbije\n- Prof. dr Lidija Kandolf Sekulović, dermatovenerolog Vojnomedicinske akademije, član Stručnog saveta kampanje\n- Veran Matić, predsednik Upravnog odbora Fonda B92\n- Nada Miletić Nevajda, Eucerin Srbija.\n“Najvažnije je da đaci kroz školske programe, na primer kroz nastavu fizike mogu saznati više o zračenju, a da kroz međupredmetno povezivanje kroz nastavu biologiju povežu znanja. Oni ta znanja mogu potom da prenesu i drugima”, rekao je Šarčević i dodao da novi koncept učenja “predviđa međpredmetno povezivanje i primenu stečenih znanja”.\nOčekivani ishodi Projekta "Zaštita za sve" i prateće kampanje su osposobljenost lekara pedijatara, nastavnika i roditelja da kod dece izgrađuju zdrave navike u prevenciji raka kože, tako da deca sama mogu da prepoznaju rizik i preduzmu mere kako bi se blagovremeno zaštitili od razvoja bolesti.


Niška televizija » Niš-put u Kupu šampiona!\nObjavljeno 03.10.2014. 12:32\nKuglaši Niš-puta izborili su plasman u Kup Šampiona Evrope, pošto su osvojili deveto mesto na Kupu Evrope koji je uz učešće 14 ekipa održan u Varaždinu. Zbog specifičnog sistema takmičenja niški kuglaši su se našli među pet ekipa koje su izborile mesto među 16 klubova koji će u nastavku takmičenja odlučiti o novom šampionu starog kontinetna. Vicešampion Srbije je u žestokoj konkurenciji ostavrio rezultat od 3406 čunjeva i uz malo sreće mogao je da ostvari i bolji plasman.\nNajbolji u Niš – putu sa 584 čunja bio je naš kolega urednik sportske rubrike Edo Crnalić, slede ga Dejan Trifunović sa 578, Darko Marković sa 575, Milan Martinović sa 564, Duško Ilić sa 559 i Dragan Rašić sa 546 čunjeva. Izvanredna organizacije omogućila je da Kup Evrope potekne u sjajnoj atmosferi.\nNiški kuglaši će u osmini finala koje je na programu u novembru, najverovatnije igrati dva meča sa prvakom Austrije.


Špirić i Fico potpisali sporazume o ekonomskoj saradnji i zaštiti investicija između BiH i Slovačke - Klix.ba\nŠpirić i Fico potpisali sporazume o ekonomskoj saradnji i zaštiti investicija između BiH i Slovačke\n2.6.2008. u 13:09\nPredsjedavajući Vijeća ministara BiH Nikola Špirić i premijer Republike Slovačke Robert Fico potpisali su danas u Sarajevu Sporazum o ekonomskoj saradnji između Vijeća ministara BiH i Vlade Republike Slovačke i Sporazum između dviju zemalja o unapređenju i zaštiti investicija.\nDvojica premijera iskazali su uvjerenje da će potpisani sporazumi omogućiti intenziviranje ekonomske saradnje između dviju zemalja, posebno na planu povećanja trgovinske razmjene, investiranja, te kreiranja zajedničkih preduzeća.\nPredsjedavajući Špirić je ustvrdio da je privredna saradnja između BiH i Slovačke u usponu, ali da je obim trgovinske razmjene trenutno na štetu naše zemlje. Stoga je naglasio potrebu razvoja ove saradnje da bi se ovaj vanjskotrgovinski deficit izbalansirao.\nŠpirić je kazao da postoje dobri primjeri saradnje slovačkih kompanija u BiH, na bazi koje će se razvijati daljnja uspješna saradnja, posebno na planu mogućnosti kreiranja zajedničkih kompanija.\nSlovački premijer, koji u zvaničnoj posjeti BiH predvodi delegaciju na visokom niovu u kojoj su i privrednici iz ove zemlje, naglasio je da između BiH i Slovačke nema otvorenih političkih pitanja te da u fokus treba staviti razvoj privredne saradnje.\nIzrazio je očekivanje da će susret privrednika dviju država rezultirati tješnoj saradnji u ovoj oblasti, navodeći\nda postoji značajna zainteresiranost slovačkih firmi i biznismena za saradnju s bh. poslovnim ljudima.\nGovoreći o saradnji u oblasti energetike, premijer Fico je konstatirao da BiH ima neiskorištene kapacitete u ovoj oblasti, za razliku od Slovačke koja mora uvoziti električnu energiju. Zato je iskazao zainteresiranost za mogućnost kreiranja zajedničkih preduzeća u ovoj oblasti.\nIpak, iskreno je preporučio iz slovačkog iskustva da "svaka pametna zemlja mora štititi svoj energetski potencijal i da neće dozvoliti ulazak stranih firmi u ovoj oblasti".\nOsim danas potpisanih sporazuma, premijeri su iskazali i zajedničku opredijeljenost za kreiranje novih sporazuma za saradnju BiH i Slovačke i u brojnim drugim oblastima.\nPremijer Republike Slovačke je tokom susreta s predsjedavajućim Špirićem obećao nastavak podrške njegove zemlje BiH na putu evroatlantskih integracija.\nKao zemlja koja predstavlja uspješan primjer integracije u evroatlantske strukture, premijer Fico je izrazio spremnost Slovačke da s BiH, na njenom evroatlantskom putu, podijeli svoja i pozitivna i negativna iskustva.\nŠpirić: Pozicija OHR-a u koliziji s evropskim putem BiH\n02.06.2008. u 13:37\nNaša stranka: Federalna vlada opet truje narod\n02.06.2008. u 13:01


Srpski “kum” Bojan Zulfikarpašić na Jazzycolorsu | Ekspres.net\nFoto: Ophélie Viossanges\nU Parizu se od 2. do 30. novembra 2017. godine održava petnaesto jubilarno izdanje džez festivala stranih Kulturnih centara “Jazzycolors “.\nFestival ove godine okuplja 22 stranih kulturnih centara i instituta i cilj mu je predstavljanje najboljih džez ansambala zemalja učesnica kao i promocija stranih kulturnih centara i njihovih redovnih programa.\nManifestacija postoji od 2003. godine i organizuje je FICEP – Forum stranih kulturnih centara Pariza, federacija koja okuplja svih 55 stranih kulturnih centara u Parizu.\nBojan Zulfikarpašić Foto: Ophélie Viossanges\nOd 2008. godine, zaštitno lice i “kum” festivala je Bojan Zulfikarpašić, jedan od najpoznatijih muzičara iz Srbije na evropskoj i svetskoj džez sceni. Dobitnik brojnih priznanja, od kojih je poslednje nagrada za najboljeg džez izvođača y 2017. godini, koju mu je dodelio Društvo za zaštitu autorskih prava “SACEM”, Bojan Zulfikarpašić je otvorio festival u četvrtak 2. novembra, koncertom u pariskoj sali “Le Carreau du Temple”, kulturnom centru pariskog trećeg arondismana.\nNa koncertu je nastupio u pratnji sastava Axiom, koga čine američki saksofonista Kris Spid, kontrabasista Fil Donkin, i bubnjar Dejan Terzić, koji već duži niz godina gradi uspešnu karijeru u Nemačkoj.\nFestival “Jazzycolors” je nastao na incijativu Češkog kulturnog centra, i nakon petnaest izdanja je izrastao u ozbiljan medunarodni festival vrhunskog kvaliteta kojim se predstavljaju zemlje učesnice i njihovi najbolji umetnici. Jedan od principa festivala je da se koncerti održavaju u samim kulturnim centrima i da se preko razmene muzičara koji ušestvuju na festivalu, u isto vreme razmenjuje i publika i tako skrece pažnja na ostale mesecne i godišnje programe i aktivnosti centara. Na taj način se povećava vidljivost i prisustvo stranih kulturnih centara i njihovih programa u francuskim medijima ali i na kulturnoj sceni grada Pariza, u kome se svakodnevno održava preko hiljadu kulturnih događaja. O značaju ove manifestacije, s obzirom na kvalitet umetnika i broj zemalja učesnica, govore brojni članci i izveštaji lokalnih medija, ali i institucionalni i medijski partneri manifestacije kao što su Ministarstvo kulture Republike Francuske, Opština grada Pariza, radio stanica TSF JAZZ i drugi.\nFestival traje do 30. novembra i održava se u 13 stranih kulturnih centara, ali i u prostorima poput Nacionalnog Arhiva Francuske i Fondacije Biermans Lapotre. Kulturni centar Srbije u Parizu ove godine nema svog predstavnika na festivalu.\nTags Bojan Zulfikarpašićdžez festivalJazzycolorspariz\nNIŠVIL: Štapom i kanapom do najboljeg festivala u Evropi INTERVJU, BOJAN ZULFIKARPAŠIĆ: Klavir je moja ljubav i fascinacija koja traje EKSPRES NA OPROŠTAJU OZIJA OZBORNA I BLEK SABAT: Njihov đavo je ipak bio dobar lik, Kardašijane ćemo im oprostiti Poznati irski muzičar Mundy svira na šestom Beogradskom Irskom Festivalu


► Policija intervenisala protiv demonstranata u Hongkongu\nPolicija je intervenisala da rastera prodemokratske demonstrante u kvartu Kvun Tong, u istočnom delu Honkonga i upotrebila suzavac.\nNajmanje jedan demonstrant je uhapšen, javio je novinar agencije Frans pres.\nOva bivša britanska kolonija od juna prolazi kroz najtežu političku krizu sa svakodnevnim demonstracijama, od 1997. godine kada je Britanija predala Kini.\nSituacija je danas posebno napeta u popularnom kvartu Kvun Tong, u istočnom delu Hongkonga.\nPosle šetnje kroz kvart hiljade demonstranata od kojih su mnogi nosili gas maske i kacige blokirala je policija za rasturanje demonstracija nedaleko od policijske stanice Ngau Tau Kok.\nDemonstranti su jednu ulicu preprečili barikadom od plastike upućujući uvrede policiji koju optužuju za nasilje.\nPosle više nedelja uglavnom mirnih demonstracija protesti su krajem jula i početkom avgusta prerasli u sukobe radikalnih demonstranata i snaga bezbednosti. Demonstranti su gađali policiju ciglama ili kamenjem a policija je masovno koristila suzavac ili gumene metke.\nDemonstranti su danas tražilil uklanjanje pametnih svetiljki postavljenih u kvartu Kovlun zbog straha da bi mogle da imaju tehnološki napredne kamere i softver za prepoznavanje lica koje mogu da koriste kineske vlasti za nadzor.\nOni su isekli jednu od tih svetiljki uz glasno odobravanje okupljenih.\nVlada u Honkongu je saopštila da pametne svetiljke samo prikupljaju podatke o saobraćaju, vremenu i kvalitetu vazduha.\nMUP: Nije tačno da je pripadnik Žandarmerije zapalio kontejner tokom protesta u Beogradu\nMinistarstvo unutrašnjih poslova saopštilo je danas da su "apsolutno netačne tvrdnje koje su se pojavile u pojedinim medijima da je jedan pripadnik Žandarmerije zapalio kontejner tokom...


Partizan doneo odluku, ovako više ne može?! - Sportske.net\nPrvi čovek kluba sinoć je najavio zasedanje uprave, što se danas i dogodilo, a posle prve utakmice finalne serije plej-ofa Superlige.\nDeleon trlja ruke, kasa sve punija od Zvezde i Partizana! ''Pljušte'' kazne, a sudijama je ''skrenuta pažnja''!Rusi reagovali, Trinkijeri ostaje bez jednog od ključnih igrača?''Grobari'', ne brinite, Partizan napravio ''fenomenalan potez''?Trinkijerijeva objava na Tviteru, zašto baš ova pesma?Trinkijeri svestan kazne, besan i na publiku i na sudije!\nPodsetimo, nedugo posle završetka maratonske utakmice u ''Pioniru'', koju je Zvezda dobila sa 98:94, prvi čovek Partizana Ostoja Mijailović je poručio da će crno-beli ''najozbiljnije razmotriti ima li poente nastaviti učešće u KLS''.\nIpak, uprava Partizana danas nije pribegla toj radikalnoj meri, ali je zatražila korenite promene u domaćoj ligi po završetku ove finalne serije.\nTim povodom je na klupskom sajtu izdato i saopštenje koje u nastavku prenosimo u celini.\n''Nakon prve utakmice finalne serije plej-ofa Superlige Srbije i skandaloznih dešavanja kako na tribinama, tako i samom terenu, rukovodstvo KK Partizan NIS je obavilo sastanak na kojem su donete odluke u vezi sa nastavkom učešća u domaćem šampionatu.\nKošarkaška liga Srbije se više ne sme finansirati isključivo od kazni koje se propisuju, već od sponzora i prodaje TV prava.\nKošarkaška liga Srbije ne sme biti mesto na kojem se tehničke i isključujuće greške dosuđuju po nahođenju, za komentare koji se nigde ne kažnjavaju.\nKK Partizan NIS poziva svoje navijače da u sredu od 19 časova dođu u što većem broju u halu “Aleksandar Nikolić” i da budu pravi “vetar u leđa” igračima i stručnom štabu, ali da se uzdrže od revanšizma za primitivizam na više nivoa kojem smo prisustvovali u prvoj utakmici'', navodi se u saopštenju.


Možda vas ova vest natera da ostavite cigarete – NovostiDana.rs\nMožda vas ova vest natera da ostavite cigarete\nDa je pušenje loše za zdravlje poznato je još odavno, ali sada naučnici trde da ono negativno utiče i na pamćenje.\nDosad je utvrđeno da duvan uništava pluća, srce i ten i podstiče razvoj pojedinih vrsta kancera i kardiovaskularnih patologija. Izgleda, međutim, da ozbiljno napada i mozak, pre svega tako što oštećuje pamćenje.\nIstraživači Univerziteta u Edinburgu ustanovili su da postiji direktna veza između pušenja i promena u mozgu.\nKako su poznati prestali da puše\nIglicama protiv pušenja\nŽvake, flasteri, lekovi… šta najbolje radi?\nTokom starenja dolazi do postepene erozije spoljnih slojeva mozga, proces koji se znatno ubrzava pod dejstvom duvana. Pogođene zone nalaze se u predelu moždanog korteksa koji je zadužen za pamćenje, pažnju i koncetraciju.\nOvi nalazi, koji se temelje na osnovu skeniranja mozga 500 osoba prosečne starosti 75 godina, mogli bi da potvrde teoriju po kojoj pušenje podstiče degenerativne procese u mozgu.\nNaime, mozak pušača je bio daleko „tanji“ od mozga nepušača, ali i od osoba koje su ostavile pušenje.\nRezultati studije, objavljene u časopisu Molecular Psychiatry Journal, ukazuju, takođe, da odustajanje od pušenja ima neposredne pozitivne posledice po mozak. Proces ozdravljenja moždanog tkiva vidljiv je samo nekoliko sedmica nakon prestanka pušenja, napominju lekari.\nOni podsećaju da ova loša navika povećava rizike od demencije, ali ističu da se proces lako može obrnuti – dovoljno je reći ne duvanu.


Briljantni Jokić za vođstvo Denvera protiv Portlanda, Filadelfija izjednačila u Torontu\nNikola Jokić u duelu sa Majersom Leonardom u prvom poluvremenu utakmice Denver - Portland u "Pepsi centru" (Foto: AP/David Zalubowski)\nNikola Jokić nastavlja sa fenomenalnim partijama u ovogodišnjem NBA plej-ofu.\nSrpski reprezentativac ubacio je 37 poena (8-13, 3-5, 12-12), uz 9 skokova, 6 asistencija, 3 ukradene lopte i 2 blokade za 41 minut igre, a njegov Denver je dva dana posle eliminacije San Antonija u sedmoj utakmici prvog kola plej-ofa, poveo sa 1-0 u polufinalu Zapada, protiv Portlanda - 121:113.\nOba tima su sjajno šutirala čitave večeri i prvo poluvreme proteklo je tako da nijedan od njih nije uspeo da stekne značajniju prednost. U prvoj četvrtini i Denver i Portland bili su iznad 60 odsto iz igre, do poluvremena nešto niže, ali opet iznad 50, a tako je ostalo i do kraja utakmice.\nJokić je prvo poluvreme završio sa 14 poena, 3 skoka i 2 asistencije, a u trećoj četvrtini potpuno dominirao sa 15 poena, 5 skokova i 3 asistencije. Nagetsi su prednost od tri poena na poluvremenu, u nekoliko navrata povećali na dvocifrenu, ali se u poslednji period ušlo sa devet razlike za domaće.\nJokić je polsednji period počeo na klupi, ali je trener Majk Meloun morao da ga vrati nešto manje od devet minuta pre kraja, kada su Blejzersi smanjili na 101:96. Minut i po kasnije, posle serije 6:0, ponovo je bilo +11 za domaće, koji su tu prednost uspeli da sačuvaju do kraja.\nPored Jokića, kod Nagetsa su se istakli Džamal Mari sa 23 poena i 8 asistencija i Pol Milsep sa 19 koševa i 6 skokova. Ubedljivo najbolji pojedinac u poraženom timu bio je Demijan Lilard sa 39 poena, a istakao se i Enes Kanter sa 26.\nDruga utakmica igra se takođe u Denveru, u sredu uveče.\nU prvoj utakmici večeri, Filadelfija Bobana Marjanovića naporavila je "brejk" u Torontu - 94:89, i vraća se kući sa 1-1 u seriji.\nNajzaslužniji za trijumf Siksersa bio je Džimi Batler sa 30 poena i 11 skokova, dok je srpski reprezentativac na parketu proveo svega 85 sekundi, imao jedan skok u napadu i izgubljenu loptu.\nKod Reptorsa, istakao se Kavai Lenard sa 35 poena, 7 skokova i 6 asistencija.


LIS korporativna prezentacija | AVS\nLIS korporativna prezentacija\nObjavio AVS Solutions v februar 23, 2016\nDatafebruar 23, 2016\nInternet prezentacijaPogledajte prezentaciju\nIzrada vizuelnog identiteta sa funkcionalnošću CMS-a internet prezentacije za kompaniju Lager & Industrisystemer AS koja je lider u izradi industrijski sistema skladištenja, logističkih rešenja kao što su protok robe u magacinu ili proizvodni procesi, na poslovnom tržištu u Norveškoj.\nPrezentacija omogućuje efikasan pregled različitih sfera delatnosti koje kompanija pruža uključujući izvedene projekte, sisteme, automatizaciju kao i prikaz proizvoda koji su u vezi sa AVStore E-commerce paltformom koju kompanija takođe koristi. Korporativna prezentacija i internet prodavnica su u konstantnoj vezi po pitanju proizvoda. Sadržaj svake sfere je obogaćen video zapisima, PDF dokumentima kao i online katalogom koji je povezan sa specifičnim proizvodima korišćenim u izradi datog izvedenog projekta. Klijenta poseduje potpuno nezavisne, lako upravljive segmente / tipove sadržaja za svaku od delatnosti. Prezentacija je u potpunosti responsive - prilagođena pristupu sa mobilnih uređaja.\nŠematska izrada strukture i funkcionalnosti delova sajta\nIzrada vizelnog identiteta i strukture sajta\nIzrada i integracija dodatnih opcija kao što su online katalog, povezivanje sa internet prodavnicom\nMailChimp integracija i stilizovanje\nPovezivanje sa društvenim mrežama / Shareaholic\nIntegracija i stilizovanje formi\nGoogle Tag Manager / Google Analyics


Do kraja 2016. još tri miliona migranata | AzilSrbija\nPočetna / AKTUELNO / Do kraja 2016. još tri miliona migranata\nBrisel, 5. oktobar – Evropska unija prognozira da bi do kraja 2016. u EU moglo da stigne još tri miliona migranata, nakon što je do sada u 2015. u potrazi za sigurnim mestom za život ili poslom stiglo više od 700.000 ljudi.\nU jesenjim ekonomskim prognozama Evropske komisije objavljenim 5. novembra isti?e se da se usporavanje priliva migranata u Evropu ne o?ekuje pre 2017. godine.\nSamo u oktobru preko Mediterana stiglo je u Evropu 218 400 izbeglica – gotovo koliko u celoj prošloj godini, saopštio je Visoki komesarijat Ujedinjenih nacija za izbeglice, pre dva dana . Prošle godine stiglo je 219 hiljada ljudi, u prvih deset meseci ove više od šesto hiljada.\nPreko Egeja, iz Turske do nekog od obližnjih gr?kih ostrva, prošlog meseca doplovilo je više od 210 hiljada izbeglica, nešto više od osam hiljada stiglo je mnogo opasnijim putem – iz severne Afrike do Sicilije ili Lampeduze. Gotovo sve „gr?ke izbeglice,“, nastavljaju put preko zapadnog Balkana u pravcu Austrije, Nema?ke i Švedske.


Veselji: Lažni patriotizam Tačija, protiv Srbije samo ujedinjeni - Sputnjik Srbija\n05:03 24 Jul 2019\n19:29 29.09.2018 Preuzmite kraći link\nPredsednik kosovske skupštine Kadri Veselji izjavio je danas, povodom odlaska Hašima Tačija na Gazivode, da se sever Kosova ne brani „lažnim patriotskim demonstracijama“.\nVeselji je, kako prenosi „Gazeta ekspres“, rekao da se takve „manipulativne i opasne akcije“ moraju završiti.\n„Danas Kosovo ništa nije dobilo. Danas je izgubilo svoje građane, povređeno je njihovo poverenje u državu Kosovo. Danas su pobedili inat i političke manipulacije. Jedna stvar treba da bude jasna svakome: Kosovo, njegov suverenitet, teritorijalni integritet, granice, sever, ne brane se lažnim patriotskim demonstracijama“, napisao je Veselji, preneo je Tanjug.\nVeselji je naveo da postoji samo jedan način za zaštitu dostojanstva građana i države Kosovo, a to je da budu ujedinjeni protiv Srbije, dodajući da ostali putevi vode ka neuspehu.


Da li je to zaista tako, najbolje znaju sami stanari zgrada koji dele kontejnere sa laboratorijama u komšiluku. Nisu hteli pred kamere, ali neki od njih tvrde da su viđali kako se smeće u crnim kesama iz laboratorija baca u obične kontejnere. Zakon je jasan i u Asocijaciji privatnih laboratorija tvrde da ga poštuju.\n- Te firme donose laboratoriji odgovarajuću ambalažu i kese, za igle, oštre predmete i oni su u obavezi da odnesu taj otpad - ističe Mirjana Sarkić, predsednica Asocijacije privatnih laboratorija.\nOd obima posla i količine otpada zavisi koliko često te firme dolaze. Veće laboratorije u gradu imaju posebne kontejnere u koje odlažu medicinski otpad.\n- Mi s obzirom na to da imamo i mikrobiologiju, mi imamo posebne auto-klave da sterilišemo otpad, ali ništa ne sme da se odlaže u kontejnere, odvozi se posebnim autima - kaže Desanka Nikolić iz "Apoteka Beograd".\nInspekcija kontroliše i da li je sve u skladu sa zakonom. Da li je bilo nekih prijava, nismo uspeli da saznamo. Međutim, nije samo ova vrsta otpada potencijalna opasnost.\nSa koršćenim maskama i rukavicama ovo svi radimo, a to NIKAKO NIJE DOBRO\nMnogi se žale da u kontejnerima često viđaju i lekove kojima je istekao rok trajanja jer građani nemaju kome da ih predaju. Po zakonu, apoteke kako državne, tako i privatne, imaju obavezu da prime od građana lekove kojima je istekao rok, a operateri, odnosno, firme registrovane za to, taj otpad treba da preuzmu i da ga zbrinu. Proizvođači, odnosno uvoznici lekova treba to da finansiraju.\n- Taj mehanizam finansiranja, odnosno način na koji bi operateri mogli da naplate tu uslugu od proizvođača, nije do kraja definisan. Apoteka Beograd nema zakonsku obavezu, ni zakonsku mogućnost da izdvoji novac za ovu namenu, jer je to nenamensko trošenje para - dodaje Nikolićeva.\nU "Apotekama Beograd" kažu da su spremni da preuzimaju te lekove od građana, ali treba rešiti problem finansiranja.


Ketrin Ešton - Blic Online\nBivša šefica EU za spoljnu politiku Ketrin Ešton, pet godina nakon odlaska sa tog posla, postaje lobista privatne kompanije za obezbeđenje "GardaWorld", koja daje ponude za EU ugovore.\n"Sputnjik": Vučićeva savetnica biće Ketrin Ešton\nBivša visoka predstavnica EU za spoljnu politiku i bezbednost Ketrin Ešton mogla bi uskoro da postane savetnik predsednika Srbije Aleksandar Vučića - saznaje "Sputnjik".\nBivša visoka predstavnica EU za spoljnu politiku i bezbednost Ketrin Ešton danas je razgovarala sa predsednikom Srbije Aleksandarom Vučićem u zdanju na Andrićevom vencu.\nEšdaun: "Svi su mislili da će problem biti Kosovo, ali BiH i Makedonija su BURE BARUTA na Balkanu"\nBiH treba iskoristiti pobedu Emanuela Makrona u Francuskoj i verovatno dalji ostanak Angele Merkel na vlasti kako bi Evropu navela da se vrati svojim obavezama i pomogne u konačnom oblikovanju funkcionalne države.\nI Ketrin Ešton "zaslužila" Tačijev orden\nNakon Bila Klintona, Vilijama Vokera, Hilari Klinton i Medlin Olbrajt, i bivši šef evropske diplomatije Ketrin Ešton nalazi se na spisku osoba koja su predsednici samoproglašenog Kosova odlikovali najvišim priznanjima.\nKetrin Ešton ostaje specijalna savetnica EU za Iran\nKetrin Ešton će ostati specijalna savetnica Evropske unije za pitanje nuklearnih pregovora sa Iranom uprkos tome što više nije šef EU za spoljnu politiku, saopšteno je juče.\nDva visoka zvaničnika EU koja su juče odgovarala pred Spoljnopolitičkim komitetom EP u vezi sa korupcionaškim skandalom koji potresa Euleks na Kosovu nisu dala nikakve konkretne odgovore što je zabrinulo i razbesnelo parlamentarce, piše danas portal "EU obzerver".\nKocijančič: Euleks radi po zakonu\nPortparolka visoke komesarke Evropske unije za spoljnu politiku i bezbednost Ketrin Ešton odbila je danas da komentariše navode prištinskog lista "Koha ditore" da je novinarima prećeno zbog tekstova o korupciji u vrhu misije Euleks na Kosovu.\nPoruka Ketrin Ešton Nikoliću: Zahvaljujući vašem državništvu Balkan je danas bolje mesto\nDuboko verujem da je zahvaljujući Vašoj političkoj hrabrosti i Vašem državništvu region Balkana danas bolje mesto, napisala je visoka predstavnica Evropske unije za spoljnu politiku i bezbednost Ketrin Ešton u pismu koje je, na kraju mandata, uputila predsedniku Srbije Tomislavu Nikoliću.\nTači s Ketrin Ešton: Nije bilo lako sa Dačićem\nKosovski premijer Hašim Tači izjavio je danas u Briselu da mu nije bilo lako da vodi dijalog sa ministrom spoljnih poslova Srbije Ivicom Dačićem, ali da je Briselski sporazum bilo neophodno postići.\nDačić poklonio Ketrin Ešton ikonu Bogorodice trojeručice: "Nije joj bilo lako sa nama"\nŠef Srpske diplomatije Ivica Dačić izjavio je danas, nakon oproštajnog susreta sa visokom predstavnicom EU za spoljnu politiku i bezbednost Ketrin Ešton, da je ona bila jedini objektivni posrednik u krizama na Zapadnom Balkanu.\nEšton: Dačić dolazi da se oprosti sa mnom\nMinistar inostranih poslova Srbije Ivica Dačić doputovaće sutra u Brisel na oproštajni susret sa visokom predstavnicom Evropske unije za spoljnu politiku i bezbednost Ketrin Ešton.\nEšton: Što pre formirati vladu u BiH\nVisoka predstavnica Evropske unije za spoljnu politiku i bezbednost Ketrin Ešton pohvalila je danas visoku izlaznost na izborima u Bosni i Hercegovini i zatražila da se što pre formira vlada i ostale institucije.\nEU i SAD sa Iranom 15.oktobra u Beču\nŠefica evropske diplomatije Ketrin Ešton sastaće se 15.oktobra u Beču sa američkim državnim sekretarom Džonom Kerijem i ministrom inostranih poslova Irana Mohamadom Džavadom Zarifom.\nMoguće rešenje spora oko nuklearnog programa Irana u novembru\nMinistar spoljnih poslova Irana Mohamad Džavad Zarif izrazio je optimizam nakon razgovora sa visokim predstavnikom EU za spoljnu politiku i bezbednost Ketrin Ešton da se spor oko nuklearnog programa Teherana može rešiti do 24. novembra, kada ističe zadati rok.\nMogerini: Od šefice italijanske do šefice evropske diplomatije\nŠefica italijanske diplomatije Federika Mogerini nominovana je danas za šeficu diplomatije EU, objavioe je na svom Tviter nalogu predsednik Evropskog saveta Herman Rompej.\nOna dolazi na mesto Ketrin Ešton\nPoljski premijer Donald Tusk će večeras gotovo izvesno biti imenovan za naslednika Hermana Van Rompeja na čelu Evropskog saveta, dok najviše šanse da nasledi Ketrin Ešton ima italijanska šefica diplomatije Federika Mogerini, saznaje Tanjug iz briselskih diplomatskih izvora.\nEšton pozvala Rusiju da obustavi 'agresiju'\nŠefica diplomatije EU, Ketrin Ešton, pozvala je u subotu Rusiju da obustavi "agresiju" na Ukrajinu. Ešton je to rekla na neformalnom sastanku ministara inostranih poslova EU u Milanu.\nEšton: O mogućim sankcijama na samitu EU u Briselu\nVisoka predstavnica EU za spoljnu politiku i bezbednost Ketrin Ešton pozvala je danas "Moskvu da povuče vojnike sa ukrajinske teritorije" i najavila posle neformalnog susreta šefova diplomatije zemalja Unije da će pitanje mogućeg proširivanja sankcija Rusiji u vezi sa situacijom u Ukrajini biti rešavano na samitu u Briselu.\nEšton: Narednih godina otvoriti evropsku perspektivu Balkana\nŠefica evropske diplomatije Ketrin Ešton izrazila je danas očekivanje da će zemljama zapadnog Balkana evropska perspektiva biti otvorena "narednih godina, a ne decenija".


Nove borbe u Siriji\nBorci Slobodne sirijske armije u akciji u Alepu\nSirijska vojska granatirala delove Damaska i Alepa dan pošto su Ujedinjene nacije odlučile da povuku svoje mirovne posmatrače iz Sirije\nSirijski opozicioni aktivisti izjavili su da su snage predsednika Bašara al Asada granatirale delove glavnog grada kao i grad Alepo, samo dan nakon što su Ujedinjene Nacije odlučile da okončaju svoju posmatračku misiju u toj zemlji.\nSirijska Opservatorija za ljudska prava sa sedištem u Britaniji takođe je obavestila o borbama između vladinih snaga i pobunjenika u blizini glavnog vojnog aerodroma u Damasku.\nRami Abd al Rahman, direktor Opservatorije izjavio je za Glas Amerike da se najnovije nasilje događa nakon što je najmanje 180 ljudi juče poginulo širom zemlje. On je rekao da je još 65 neidentifikovanih tela pronađeno u gradu Katani, jugozapadno od Damaska.\nJuče je Savet bezbednosti UN saopštio da će dozvoliti da mandat posmatračke misije u Siriji istekne. On se završava u nedelju ali je Savet izrazio nadu da će uspostaviti političku kancelariju u Siriji.


Apel lekara: Obnoviti Institut Torlak i Institut za trasfuziju krvi - Penzin\nNevladina organizacija „Doktori protiv korupcije“ uputila je 18. juna 2020. godine apel predsedniku Republike Srbije Aleksandru Vučiću. Lekari iz ovog udruženja traže da se obnove i unaprede proizvodni programi Instituta za transfuziju krvi Srbije i Instituta za virusologiju, vakcine i serume „Torlak“. Apel potpisuje, u ime NVO, Dr Draško Karađinović.\nNVO „Doktori protiv korupcije“ u svom apelu predsedniku Vučiću naglašava da je stanje u Institutu za transfuziju krvi Srbije i Institutu za virusologiju, vakcine i serume „Torlak“ zabrinjavajuće. Stanje u ovim strateškim ustanovama od kojih zavisi funkcionisanje celog zdravstvenog sistema zahteva hitno reagovanje nadležnih institucija.\nTim pre što aktuelna epidemija, kao i visok rizik pojave novih infektivnih patogena, naglašavaju centralnu ulogu ove dve ustanove u odgovoru na buduće zdravstvene izazove.\nOva organizacija u svom apelu podseća da su ove ustanove, posle 2000. godine, izgubile tehnološki korak i ušle u spiralu ubrzanog urušavanja proizvodnih kapaciteta. Pokušaji obnavljanja proizvodnje proteklih godina, i pored više donacija iz EU i SZO kao i namenskih kredita Evropske investicione banke i Svetske banke, nisu dali zadovoljavajuće rezultate.\nPogrešna reforma Instituta za transfuziju krvi\nInstitut za transfuziju krvi Srbije se nikada nije oporavio od pogrešne reforme koja je svojevremeno negativno ocenjena i od Odbora za zdravlje Skupštine Srbije.\nProizvodnja krvnih derivata (albumini, imunoglobulini, itd) iz krvi domaćih dobrovoljnih davaoca je supstituisana uvozom derivata krvi nepoznatog porekla u godišnjoj vrednosti od više desetina miliona evra.\nFunkcionisanje transfuziološke službe je praćeno finansijskom dubiozom, brojnim aferama, i uništavanjem, uprkos visoke globalne tražnje, desetina tona dragocene krvne plazme domaćih davaoca usled smanjivanja prerađivačkih kapaciteta.\nIstovremeno, apsurd uništavanja plazme je praćen hroničnim nedostatkom krvi. Poslednji pokušaj unapređenja proizvodnje Instituta iz 2015. godine nije dao rezultat pošto je, po svoj prilici, komercijalni interes ponovo potisnuo javni.\nGašenje proizvodnih programa Instituta „Torlak“\nInstitut za virusologiju, vakcine i serume „Torlak“ je imao sličnu sudbinu u ovom periodu.\nPočetkom veka, „Torlak“ je bio među značajnim proizvođačima seruma i vakcina. Tako je 1999. i 2000. „Torlak“ imao izvoz od po devet miliona dolara na godišnjem nivou za Indiju, Irak i druge zemlje.\nMeđutim, između 2000. i 2003. gasi se proizvodnja interferona koji je bio registrovan lek, gasi se proizvodnja imunostimulatora torala, prevalura, poliflamina, BCG koji se koristio u lečenju karcinoma bešike, antibiogram tableta, vakcine protiv gripa, oralne vakcine protiv dečije paralize i drugih dijagnostičkih preparata.\nNVO „Doktori protiv korupcije“ napominje da se danas mnogi od ovih proizvoda uvoze po višestruko većoj ceni.\nObnavljanje proizvodnje ovih instituta – nacionalni interes\nKriza dostupnosti specifičnih lekova u aktuelnoj pandemiji jasno pokazuje koliko bi nekadašnja a danas deficitarna proizvodnja bila dragocena u lečenju hiljade obolelih od virusa SARS-CoV-2 u Srbiji, ali i šire u regionu.\nZbog navedenog, NVO „Doktori protiv korupcije“ smatra da obnavljanje proizvodnih kapaciteta po standardima dobre proizvođačke prakse u ove dve ključne karike zdravstvene infrastrukture treba da predstavlja investicioni prioritet ne samo sektorske, zdravstvene, već i državne politike.\nObnavljanje kapaciteta je moguće postići u roku od 18 do 24 meseca, smatraju u ovom udruženju.\nPostizanje optimalne funkcije ova dva Instituta omogućilo bi supstituciju velikog dela uvoza. Istovremeno, bilo bi omogućeno lidersko pozicioniranje u regionu budući da u okruženju više nema ustanova sa sličnim proizvodnim programom.\nNaglašavaju da je preduslov uspešnog restarta ovih ustanova dominacija državnog interesa nad trgovačkim i uvozničkim te javnog interesa nad privatnim što u poslednjim decenijama nije bio slučaj.\nIzvor: Healthcare anticorruption (PDF)\nTorlak: 10 godina mita o vakcini protiv gripa (2015)\nTorlak dobio dozvolu i sertifikat za vakcinu protiv gripa (2015)\nTorlak proizveo vakcinu protiv gripa (2019)\nTags:Draško KarađinovićInstitut za transfuziju krvi SrbijeInstitut za virusologiju vakcine i serume TorlakNVO Doktori protiv korupcije


Dogovor u Nemačkoj, ne pominje se proširenje EU | SC Radar\nLideri nemakih demohriana i socijaldemokrata su nakon maratonskih pregovora postigli preliminarni dogovor o formiranju vlade Nemake.\nNjime se, pored ostalog, predvia jaanje EU pre svega kroz saradnju sa Francuskom na jaanju evra, dok se proirenje EU ne pominje eksplicitno.\nDoje vele je iz dokumenta oko kojeg su se usaglasili i izdvojio kljune tacke dogovora, meu kojima su: reforma zdravstvenog osiguranja, sistem penzija, poreske stope, pitanje izbeglica, zapoljavanje dodatnih pripadnika policije.\nReforma zdravstvenog osiguranja predvia da e poslodavci ponovo placati polovinu osiguranja za zaposlene. Kada je re o penzijama, one e zakonski biti zagarantovane tako da iznose najmanje 48 odsto prosecne plate, to je dananji nivo .\nNee biti poveanja poreskih stopa to je ranije traio SPD. Graani e za 0,3 odsto bruto-plate manje placati osiguranje za slucaj nezaposlenosti. Solidarni doprinos za istok Nemake bie smanjen za deset milijardi evra ukupno i to postepeno, do 2021. godine, navodi DW.\nKada je re o izbeglicama iz gradanskih ratova koje u uivaju zatitu u Nemackoj, oni e moi da ponovo dovedu svoje porodice, ali tako da u zemlju po tom osnovu dolazi najvie 1.000 ljudi meseno. Ukupan broj izbeglica ne sme prei 180.000 do 220.000 godinje.\nTakoe je planirana izgradnja 1,5 miliona stanova javnim novcem, kao i zapoljavanje dodatnih 15.000 policajaca, polovina od tog broja u nadlenosti pokrajina. Pored toga, planirano je zapoljavanje dodatnih 8.000 negovatelja starih lica.\nTakoe, deiji dodatak se podie za 25 evra tokom mandata Vlade.\nDogovoreno je i jaanje EU pre svega kroz saradnju sa Francuskom na jaanju evra, dok se proirenje EU ne pominje eksplicitno.\nPredsednici tri stranke koje uestvuju u pregovorima usaglasili su zajedniki papir i time uspeno okonali takozvanu prvu fazu pregovora. Angela Merkel (CDU), Horst Zehofer (CSU) i Martin ulc (SPD) preporuie svojim strankama da krenu u drugu fazu razgovora u kojoj treba razraditi detalje koalicionog ugovora. Time deluje izvesno da e aktuelna Velika koalicija biti produena i u narednom mandatu.\nFunkcionerka SPD Dorote Ber je potvrdila da je papir formulisan. U meuvremenu su mediji preneli ceo dokument od 28 stranica koji se bavi svim vanim temama oko kojih su poslednjih dana vodeni mukotrpni pregovori. Poslednji sastanak koji je poceo u etvrtak trajao je oko 20 sati, sve do petka do 8:40 ujutru.\nPo onome to je procurelo do medija, najvea energija je na kraju uloena da se razni dogovoreni projekti budue vladajue koalicije svedu u finansijski prihvatljive okvire. Procenjuje se da e Vlada  nakon rasporedivanja budeta na redovne izdatke i ranije preuzete obaveze  imati manevarski prostor od 45 milijardi evra za naredne etiri godine, to se moe zahvaliti “masnom” suficitu nemakog budeta.\nNavodno su dogovorene mere i elje koalicionih partnera traile oko sto milijardi, te su efovi stranaka morali da nau kompromis i otpiu deo projekata. Medu skupljim poduhvatima je razgovarano o investicijama u obrazovanje, uvodenju solidarne penzije, podrci lokalnim samoupravama, navodi DW.\nDemohricani insistiraju na takozvanoj crnoj nuli, to jest da nemaki budet ne sme nijedne godine beleiti deficit te da se ukupni dugovi moraju smanjivati.\nRanije je postalo poznato da su socijaldemokrate, nakon najslabijeg izbornog rezultata u istoriji, ve napravile odreene ustupke demohrianima po pitanju zatite klime i izbeglicke politike. Ostalo je veliko pitanje ta ce SPD traiti za uzvrat, navodi DW.\nPoljuljani lider socijaldemokrata Martin ulc morao je u okviru svoje stranke da pristane na visoke prepreke za formiranje nove Velike koalicije. Tako e 21. januara delegati SPD odluiti da li e se ui u drugu fazu razgovora emu se protive omladina stranke i pojedini pokrajinski odbori. Tek ako do finalnog dogovora doe, o svemu ce na unutarpartijskom referendumu odluiti preko 430.000 clanova SPD.\nU taboru dve demohrianske stranke nema takvih dilema, tako da se sada pre svega gleda u pravcu socijaldemokrata.


Što se mora, nije teško... - Sportske.net\nPripreme crveno-belih u Turskoj naišle su na vremenske poteškoće i olujnu kišu koja se ne smiruje, igrači i pored vremenskih nepogoda ali i poteškoća sa povredama ne pokazuju znake posustajanja.\nPred odlazak na jutarnji trening, ekspediciju crveno-belih u Turskoj je dočekala kiša koja nije prestajala tokom čitavog treninga.\nDanašnji trening bio je poslednji koji je po programu podrazumevao dužinska trčanja, ritam velikih napora nastavlja se promenjenim rasporedom i uključivanjem novih vežbi.\nTežak teret zimskih priprema osećaju svi igrači do jednog, pa tako i jedan od najiskusnijih, kapiten Nenad Milijaš, koji ima problema sa listom.\n„Svi smo umorni i svako ima neki problem.“\n„Ipak, važno je istrčati i odraditi sve što je šef predvideo jer nam je to snaga i moć za nastavak šampionata. Lopta u ovom periodu i može da se propusti, ali trčanje nikako.“, rekao je Nenad Milijaš koji će upravo popodnevni trening propustiti kako bi sanirao problem sa povredom.\nInače, u ekipi Crvene zvezde problema sa povredom ima i Ognjen Mudrinski.\n„Imam malih problema sa tetivom koja se upalila, ali trudim se zajedno sa medicinskim osobljem da se oporavim i ne propuštam treninge. Napori koji nas očekuju su za naše dobro i zato je izuzetno važno sve odraditi.“\n„U subotu nas očekuju kraće distance koje se brže trče. Biće sve teže i teže, ali naša je obaveza da svaki trening odradimo što je bolje moguće", rekao je Mudrinski.\nTakođe, osim pomenutih fudbalera, rekonvalescent Filip Kasalica radi po posebnom režimu.\nIpak, napadač bi koliko već sutra mogao da se pridruži drugovima u normalnom ritmu, i spremi se za prvu utakmicu koju crveno-beli igraju u ponedeljak protiv turskog trećeligaša Ejupspora.


Evropska unija produžila deo sankcija Rusiji za još šest meseci\nM. K. 7. septembra 2016. 15:46\nEvropska unija je danas produžila deo sankcija Rusiji zbog krize Ukrajini za još šest meseci, saopštile su evropske diplomate.\nMere zamrzavanja imovine i zabrane putovanja, koje je trebalo da isteknu 15. septembra, produžene su za novih šest meseci, i odnose se na oko 150 ruskih državljana i 37 kompanija, prenosi agencija Rojters.\nNa „crnoj listi“ EU su, kako navodi britanska agencija, proruski pobunjenici, ruski zvaničnici, zakonodavci i oligarsi, ali i ruski proizvođač odbrambenih sistema Almaz-Antej, kao i nekoliko kompanija na Krimu koje su prešle u ruke ruskih vlasti nakon što je Krim u martu 2014. godine pripojen Ruskoj Federaciji.\nKljučne ekonomske sankcije EU protiv Moskve, koje su prošle godine pogoršale ekonomske probleme Rusije prouzrokovane rekordno niskim cenama nafte, na snazi su do kraja januara 2017. godine, navodi Rojters.\nsankcije Rusijievropska unija


’1 od 5 miliona’: Krivična prijava zbog incidenta ispred Predsedništva\nKao svedoke ćemo pozvati Vučića i Vulina: Srđan Marković pokazuje krivičnu prijavu\nSrđan Marković, jedan od organizatora protesta „1 od 5 miliona“, koji je povređen u incidentu sa pripadnicima obezbeđenja predsednika Srbije Aleksandra Vučića tokom protesta 10. avgusta ispred zgrade Predsedništva, izjavio je da je podneo krivičnu prijavu Višem javnom tužilaštvu protiv N.N. lica.\n„Kao svedoke ćemo pozvati Vučića i ministra (odbrane Aleksandra) Vulina da nam kažu ko su bila ta lica, pošto su rekli da znaju. Da obezbeđenje predsednika postupa po njegovom naređenju dokaz je i ograda koju su skinuli posle njegove naredbe. U skladu sa tim, red je i da nam kaže ko je naredio da nas prebiju“, rekao je u petak Marković na konferenciji za medije ispred zgrade Radio-televizije Srbije (RTS) u Beogradu.\nMarković je rekao da su pripadnici vojne policije, koji zajedno sa specijalnim jedinicama „Kobre“, obezbeđuju predsednika Republike, prekršili Pravilnik o svojim ovlašćenjima „na više različitih načina“.\n„Kada su izleteli iz zgrade nisu nas ni upozorili niti su se predstavili kao što je Pravilnikom propisano. Primena sile sa njihove strane bi bila pravilna da su me mirno skupili i stavili na zemlju i posle predali policiji. Oni to nisu uradili, već su primenili prekomernu upotrebu sile i nasilno krenuli da me biju, što nije ni po jednom pravilniku i što predstavlja nasilničko ponašanje“, rekao je Marković.\nPodsetimo, tokom protesta "1 od 5 miliona" 10. avgusta u Beogradu Tročlanoj delegaciji nije bilo dozvoljeno da na stepeništu Predsedništva ostavi zahteve. Oko Predsedništva je bila postavljena mobilna metalna ograda. Kada su okupljeni pokušali da uklone ogradu, u tome ih je sprečilo brojno obezbeđenje u civilu. Pripadnici obezbeđenja su upotrebili fizičku silu prema Srđanu Markoviću koji je preskočio ogradu i vratili ga sa druge strane.\nDan kasnije, Marković je rekao da mu je u Urgentnom centru konstatovano nagnječenje rebara i nagnječenje levog potiljačnog dela glave.\nPredstavnici protesta „1 od 5 miliona“ su u petak na portirnici Radio-televizije Srbije predali CD sa snimcima na kojima se, kako kažu, vidi ono što se dešavalo 10. avgusta.\n„Na RTS-u nismo mogli da vidimo drugo mišljenje, već samo još jedan monolog Aleksandra Vučića, a nas niko nije pozvao da kažemo svoje mišljenje da ispričamo šta se stvarno tamo desilo i da se pokažu snimci kako su mlade ljude i narod tukli pripadnici vojske prvi put posle 9. marta 1991. godine“ , rekao je Marković.\nOrganizatori protesta su najavili da će se naredne demonstracije održati u subotu, 17. avgusta po 37. put u Beogradu.


'Mi smo zemlja žrtava, ne zločinaca'\nSrbija će nastaviti da podržava projekte poput filma "Dara iz Jasenovca" kako bi se setili svih naših žrtava, ali i pokazali svetu da mi nismo narod zločinaca, kakvim nas oni predstavljaju, već narod žrtava, izjavila je juče ministarka kulture Maja Gojković.\nGojković je zahvalila režiseru filma "Dara >> Pročitaj celu vest na sajtu B92 << iz Jasenovca" Predragu Gagi Antonijeviću što je posetio Narodnu skupštinu, ali i ukazala na veliku važnost scenaristkinje Nataše Drakulić za taj film. Ministarka je istakla da je ona meta napada i dodala da nije zaslužila da bude napadana pitanjima kada je napisala scenario.\n"Oni koji su nju juče napadali pokazali su neznanje, jer su navodili rečenice koje su opšte poznate, a jedna od njih je: 'Samo ti, sinko, radi svoj posao'. To nije napisao Lordan Zafranović, ni Nataša Drakulić, to je nešto što znamo svi", rekla je Gojkovićeva.\n"Žao mi je kroz šta je prolazila čitava ekipa filma i što su bili žrtve jedne političke kampanje protiv filma koji samo govori o istini i golgoti kroz koju je srpski narod prošao", rekla je Gojković.\n"Narod koji se trudi da zaboravi ono što mu se dešavalo u prošlosti, neće imati budućnost. Zato moramo da učinimo da budemo ponosni kao narod i da slika o nama ne bude lažna koju su pokušavali godinama da poture po svetu, a to je da smo mi narod zločinaca, ne, mi smo narod žrtava", proučila je Gojković.


U planu pet novih aerodroma u Srbiji do 2025 – ZoomUe\nby Zoran Đurović · Published 16 августа, 2020 · Updated 16 августа, 2020\nBEOGRAD – Srbija bi do 2025. godine trebalo da ima najmanje pet novih aerodroma i da vazdušnim lukama premreži celu teritoriju zemlje. Ni jedan od ovih projekata nema ekonomsku isplativost, ali treba da doprinese razvoju privrede, najviše turizma, a s druge strane je i podrška razvoju vazduhoplovstva.\nNaša zemlja ima više od 30 malih aerodroma kojima u poslednje tri godine pokušava da upravlja iz jednog centra, preduzeća „Aerodromi Srbije“.\nTrenutno je u toku pripajanje aerodroma „Rosulje“ kod Kruševca i aerodroma „Ponikve“ kod Užica ovom preduzeću.\nPošto je postojeći aerodrom u Kruševcu gotovo „pojela“ industrijska zona , grad je 2017. godine krenuo u izgradnju novog, nadomak sela Parunovac, kupio zemljište, uredio ga, a zatim su posao preuzeli „Aerodromi Srbije“. Trenutno grade hangar za smeštaj sportskih vazduhoplova, platformu i rulne staze.\n„U planu je izgradnja poletno – sletne staze duge 820 metara, sa mogućnošću da se kasnije, ako bude potrebe, produži i proširi. Cilj je da ta pista bude od veštačkog zastora, asfalta, a u ovom trenutku služi za domaći saobraćaj i razvoj sportskog vazduhoplovstva“, kaže za Sputnjik direktor „Aerodroma Srbije“ Mihajlo Zdravković.\nZapadna Srbija, već dugo čeka otvaranje aerodroma „Ponikve“, jer je komercijalni rad nekada vojnog aerodroma šansa je za razvoj turizma, ali i drugih grana privrede ovog kraja. Međutim, još traje definisanje strateške pozicije aerodroma, zbog blizine postojećeg međunarodnog aerodroma „Morava“ i izgradnje auto-puta koji će Užice povezati sa Čačkom, odnosno Kraljevom, kaže Zdravković.\n„Još razmišljamo da li je potrebno na tako maloj distanci imati dva aerodroma takve veličine ili je bolje iskoristiti kompleks aerodroma Ponikve u neke druge svrhe. Pre svega turističke, jer ukupan kompleks ima više od 500 hektara i izuzetno je pogodan za razvoj turističke infrastrukture, ali bi mogao da ima i jedan manji aerodrom“, kaže Zdravković.\nUbrzana izgradnja sportskog aerodroma u toku je i u Pranjanima, gde su pre 76 godina sleteli saveznički avioni kojima je evakuisano više od 500 američkih pilota. U spomen na slavnu „Misiju Hilijard“ aerodrom će imati i memorijalni kompleks, turističku atrakciju gotovo uz samu pistu.\nI na drugoj strani Srbije željno se očekuje aerodrom koji bi uticao na razvoj turizma cele regije, aerodrom „Srebrno jezero“. Opština Veliko Gradište je prenela na državu preko 7 hektara zemljišta, koje je sada u vlasništvu „Aerodroma Srbije“.\n„Sa Ministarstvom građevinarstva, saobraćaja i infrastrukture radimo planski dokument za to područje. Očekujemo da u naredna dva ili tri meseca bude gotov, kako bi smo mogli da nastavimo izgradnju, cilj je da se dođe do travnate piste „Srebrnog jezera“ dugačke hiljadu metara“, objašnjava prvi čovek „Aerodroma Srbije“.\n„Jedan od boljih primera je aerodrom koji se i dalje vrlo malo koristi, „Morava“ kod Kraljeva. Tu imamo jako dobru poziciju, s jedne strane je u podnožju Goča, a sa druge u podnožju naše velike planine Kopaonika. Ali tu je dodatni problem, put od aerodroma do Kopaonika je jako loš. Slaba nam vajda od aerodroma, ako nemamo dobru putnu povezanost sa glavnim turističkim centrom kome je taj aerodrom i namenjen“, kaže on.\nAćimović dodaje da je sličan i odnos između Niša i Stare planine koja bi aerodromom mogla da privuče turiste, ali i tu je problematičan put, posebno od Knjaževca do Stare planine. Generalno podržavam ulaganje u svaku vrstu infrastrukture, a saobraćajna je osnovna, kaže profesor Aćimović.\n„Pretpostavljam da je napravljen plan, da se ne gradi i ne obnavlja nasumično, već svaki aerodrom ima i svoj tržišni cilj. Negde je to privlačenje dijaspore, negde klasičan zimski, negde druga vrsta turizma, ali i drugi poslovni razlozi. Međutim, tako smo se iz poslovnih razloga obavezali da ćemo izgraditi auto put od Batočine do Kragujevca, nažalost, to još nismo uradili do kraja, a obećali smo Fijatu još 2008. godine“, primećuje naš sagovornik sa Ekonomskog fakulteta.\nPrvi čovek „Aerodroma Srbije“ kaže da plan postoji, ali da ni jedan od ovih aerodroma nema ekonomsku isplativost. „Konstantin Veliki“, koji je najveći u sistemu, prošle godine imao je 422 hiljade putnika, ali nije bio komercijalno isplativ zbog izuzetno niske taksE.\n„Država je to prepoznala i upravo je tu uloga „Aerodroma Srbije“, ona preko nas finansira održavanje infrastrukture, izgradnju novih aerodroma, njihovo održavanje. Ali ako tražimo samo profit, onda ne bi smo imali ni jedan aerodrom, osim „Nikole Tesle“. Ovde je u pitanju druga dimenzija, pre svega ravnomerni regionalni razvoj, postojanje alternativnih aerodroma, širenje mogućnosti ljudima iz različitih delova Srbije da koriste letove jeftinih međunarodnih kompanija“, kaže Zdravković.\nOn dodaje da Srbija istovremeno mora da podstiče razvoj vazduhoplovstva. Izgradnja aerodroma je i osnov za školovanje mladih pilota koji kasnije mogu da se profilišu kroz dalje obuke, da imaju važno mesto u nacionalnoj avio kompaniji, ali i u vojnom vazduhoplovstvu.\nMreža dobro pokriva centralnu Srbiju, ali postoji i plan za Vojvodinu, pored vršačkog, sa odličnom pilotskom školom, tu je i aerodrom „Ečka“ koji radi i živi zahvaljujući aktivizmu ljudi iz Vršca.\n„Imamo i aerodrom u Čeneju koji je takođe aktivan, a tu je i inicijativa da se aerodrom u Somboru pripoji „Aerodromima Srbije“, ali i onaj u Beloj Crkvi. Sve su to aerodromi o kojima se u ovom trenutku razmišlja, međutim, nije realno da ih u jednoj godini sve stavimo u funkciju“, zaključuje Zdravković.\nTags: Aerodromi SrbijeJP Aerodrom Ponikvezapadna srbija\n„Filomena Marturano“ po oceni publike do sada najbolja predstava (video)\nNext story Smanjen broj pacijenata na bolničkom lečenju\nPrevious story Četrnaest novozaraženih u Zlatiborskom okrugu


Adžem: Preuzimamo ulogu favorita i želimo se osvetiti za poraz – FK Željezničar\nAdžem: Preuzimamo ulogu favorita i želimo se osvetiti za poraz\nFudbaleri Željezničara će u okviru 1/8 finala Kupa BiH odmjeriti snage sa ekipom Mladost DK, a utakmica se igra narednu srijedu.\nPlavi su u 1/16 finala Kupa BiH izbacili Metalleghe minimalnom pobjedom u Jajcu, dok je Mladost kući savladala Sarajevo nakon izvođenja penala. Željo je ove sezone igrao jedan susret sa ekipom iz Doboja kod Kaknja gdje je poražen sa 2:1. Zanimljivo da se utakmica igra u srijedu na Grbavici, a samo tri dana poslije na rasporedu je i prvenstveni susret između ove dvije ekipe na istom terenu.\n– Žrijeb je mogao biti i bolji i lošiji, na to se ne može utjecati. Naravno, dobro je što igramo kući, preuzimamo ulogu favorita i želimo se osvetiti za poraz u Doboju kod Kaknja u drugom kolu. Malo je nezgodno za obje ekipe što ćemo u tri dana odigrati dvije međusobne utakmice, ali šta je tu je, idemo po prolaz, kazao je Admir Adžem.


Košarkaši Partizana i Kozarev koji su nameravali da podrže protest Srba vraćeni s Jarinja | Insajder\nKošarkaši Partizana i Kozarev koji su nameravali da podrže protest Srba vraćeni s Jarinja\nKosovska policija zaustavila je danas na administrativnom prelazu Jarinje košarkaše i čelnike Košarkaškog kluba Partizan, ali i zamenika direktora Kancelarije za Kosovo Dušana Kozareva kojima nije dozvoljeno da otputuju na Kosovo gde su danas nameravali da prisustvuju protestu Srba zbog uvođenja taksi od 100 odsto, odnosno da kasnije odigraju utakmicu. Kako je naknadno saopštila kosovska policija, košarkašima je ulaz onemogućen „jer nisu imali dozvolu za ulazak na Kosovo koju izdaje MIP Kosova, odnosno Košarkaška federacija Kosova“.\nProtest Srba u Kosovskoj Mitrovici Foto: BETAPHOTO/SASA DJORDJEVIC\nKošarkaši Partizana putovali su na čelu sa predsednikom kluba Ostojom Mijailovićem, te direktorima Nikolom Lončarom, Dušanom Kecmanom i Mlađanom Šilobadom u posetu Kosovskoj Mitrovici i na meč sa Trepčom u Leposaviću, ali su zaustavljeni na Jarinju.\nI Kozarev nepoželjan na Kosovu\nUlaz na Kosovo danas nije dozvoljen ni zameniku direktora Kancelarije za Kosovo Dušanu Kozarevu. On je zaustavljen danas na administrativnom prelazu Jarinje. Kako se navodi na sajtu Kancelarije, Kozarev je izjavio da su mu na prelazu rekli da imaju zabranu ulaska za njega, "sa jasnim imenom i prezimenom" i on je krenuo nazad, ka Raški sa Jarinja.\n„Policija Kosova na graničnom prelazu Jarinje je danas oko 11:40 odbila da dozvoli ulazak na Kosovo jednom vozilu sa registarskim tablicama „BG“ u kojem su se nalazili jedan zvaničnik i tri druge osobe, kao i jednom autobusu takođe sa registarskim oznakama „BG“ u kojem su bili košarkaši Partizana koji su došli iz pravca Srbije prema Republici Kosovo. Zvaničniku i njegovoj pratnji je odbijen ulazak na Kosovo jer isti nisu imali dozvolu za ulazak koju izdaje MIP Kosova“, saopšteno je iz kosovske policije.\nIako bez podrške košarkaša, Srbi su se i danas okupili ispred sedišta Euleksa u severnoj Kosovskoj Mitrovici u podne i iskazali protest zbog pokušaja Prištine da, kako smatraju, "besmislenim potezima i akcijama" protera Srbe sa Kosova, prenosi Beta.\nOni su ocenili da takse na robu iz centralne Srbije prete da izazovu humanitarnu katastrofu, ali su poručili i da će ostati u svojim domovima jer druge nemaju i da će se za svoj opstanak i život dostojan čoveka boriti svim demokratskim sredstvima.\nPredsednik Srpske liste i Kriznog štaba Goran Rakić poručio je Evropi da otvori oči i u ime srpskog naroda pročitao proglas u kome se od Prištine i međunarodne zajednice traži da ukine "anticivilizacijske i diskriminatorske takse" od 100 odsto na robu iz centralne Srbije.\n"To je najdirektnija pretnja našem opstanku na Kosovu i Metohiji i poslednji je trenutak da EU svim političkim diplomatskim sredstvima primora Prištinu da ukine takvu odluku", rekao je Rakić i najavio borbu mirnim i demokratskim sredstvima.\nO situaciji u zdravstvenim ustanovama u Kosovskoj Mitrovici govorili su Miljana Nikolić i Milan Ivanović ističući da troše zalihe lekova, sanitetskog materijala i kiseonika i pozvali građane da se mirnim i demokratskim sredstvima izbore za život dostojan čoveka.\nSrbi na severu Kosova danim protestuju zbog odluke kosovskih vlasti da podignu carine na robu iz Srbije i BiH na 100 odsto. Jučerašnja poseta evropskog komesara za proširenje Johanesa Hana Prištini i Beogradu s namerom da se razreši problem taksi koje su kosovski zvaničnici uvećali za 100 posto za proizvode iz Srbije, nije donela rezultat. Obe strane su nakon razgovora s komesarom ostale na svojim pozicijama. Iako je komesar nakon razgovora izjavio da je stranama ponudio ideje kako da reše pitanje slobodne trgovine u regionu, detalji tih predloga nisu poznati, kao ni kako su strane reagovale na njegovu ponudu.


October 2014 – JKP ''Ivanjica'' Ivanjica\nIzvođenje radova na vodovodnoj mreži\nOctober 30, 2014 Obaveštenja\nZbog izvođenja radova na povezivanju cevovoda posle zamene azbestnih cevi, dana 30.10.2014.godine, u vremenu od 8,15 do 09,00 časova, biće obustavljena isporuka vode svim korisnicima na području od ”Rebekove kafane” do skretanja za ”Krtinice”.\nZbog izvođenja radova na vodovodnoj mreži, dana 30.10.2014. god. doćiće do prekida u vodosnadbevanju građana koji žive u u ulici od Spomenika Revolucije do Doma Invalida u periodu od 8h – 10h, kao i građanima od Spomenika Revolucije do Mosta na Kušićanu od 11h -13h.\nOctober 29, 2014 Vesti\nObaveštavaju se građani da mogu prijaviti stanje vodomera preko kontakt forme na sajtu.\nNapominjemo da je obavezno da prilikom prijave stanja vodomera korisnici ostave sve podatke, od kojih je najbitniji korisnički br. sa računa kako bi se proverila verodostojnost lica koje prijavljuje stanje.


Nevladinim organizacijama (NVO) koje imaju poseban status za Opštinu Kotor – Bokeljska mornarica, Gradska muzika Kotor i Srpsko pjevačko društvo (SPD) „Jedinstvo” – iz opštinskog budžeta je za 2020. godinu dodijeljeno po 6.171,5 eura.\nKomisija za raspodjelu sredstava nevladinim organizacijama u opštini Kotor odluku za tradicionalne NVO donijela je jednoglasno. Tri tradicionalne NVO, inače, ne konkurišu putem projekata, većim im se sredstva dodjeljuju na osnovu podnijetih izvještaja, planova i programa.\n– Budžet za tradicionalne NVO za 2020. godinu iznosi 37.031,92 eura, odnosno 12.343,97 po svakoj organizaciji. Međutim, imajući u vidu novonastalu situaciju koju je izazvala epidemija Kovid-19, komisija je odlučila da tradicionalnim nevladinim organizacijama isplati 50 odsto od navedenih sredstava.\nBudući da usled mjera usvojenih radi sprečavanja epidemije, ove tradicionalne NVO nisu realizovale, niti su bile u mogućnosti da realizuju svoje programe, čije je održavanje upitno i u budućem periodu, nisu ni imali troškova po ovom osnovu – piše u obrazloženju odluke komisije na čijem čelu je Nenad Vukadinović.\nNavodi se da su se posledice epidemije odrazile i na budžet Opštine Kotor, te da je gotovo izvjesno da će se pristupiti njegovom rebalansu.\n– Komisija je tražila revidirane programe koji su dostavljeni, te odlučila da se tradicionalnim nevladinim organizacijama isplati iznos u skladu sa podnijetim revidiranim programom, i to u iznosu od 6.171,5 eura po svakoj organizaciji – piše u odluci Komisije za raspodjelu sredstava nevladinim organizacijama.


Decembar 15, 2020 17:46\nLavrov je čestitao Dačiću stupanje na novu dužnost i poželeo mu puno uspeha u daljem radu, uz nadu da će i na novoj funkciji nastaviti da doprinosi razvoju bratskih i prijateljskih veza između dve zemlje, saopšteno je iz parlamenta.\nMinistar Lavrov preneo je pozdrave predsednika Državne Dume Vjačeslava Volodina i predsednice Saveta Federacije Valentine Matvijenko i njihove pozive upućene predsedniku Narodne skupštine da uskoro poseti Moskvu.\nPredsednik Narodne skupštine Ivica Dačić se zahvalio na srdačnim čestitkama i rekao da mu je velika čast što dočekuje svog dugogodišnjeg kolegu, ali i prijatelja u domu najvišeg predstavničkog tela Republike Srbije.\nZahvlio je i na pomoći koju je Ruska Federacija pružila i nastavlja da pruža Srbiji u borbi sa korona vrisurom.\nDačić je izrazio uverenje da će postojeći strateški odnosi nastaviti da se unapređuju na svim nivoima, ističući spremnost da na novoj funkciji svojim ličnim doprinosom dodatno ojača segment parlamentarne saradnje između dve zemlje.\nInformisao je sagovornika da je u Narodnoj skupštini već formirana Poslanička grupa prijateljstva sa Rusijom, koja broji 145 članova i koja je spremna da nastavi da sarađuje sa svojim kolegama kako u Državnoj dumi, tako i u Savetu federacije.\nAleksandar Vučić sutra sa Miroslavom Lajčakom 7


Američka teniserka Koko Gof osvojila je prvu WTA titulu u karijeri.\nGofova je u finalu turnira u Lincu pobijedila 72. igračicu svijeta i nekadašnju šampionku Rolan Garosa, Jelenu Ostapenko, 6:3, 1:6, 6:2 poslije stotinu minuta igre.\nMlada Amerikanka se tako upisala u istoriju pošto je sa 15 godina i 214 dana postala najmlađa igračica sa profesionalnom titulom u poslednje 42 godine.\nA message of thanks from @WTALinz champion @CocoGauff ❤ pic.twitter.com/IoIzTKRJyN\n— WTA (@WTA) 13. октобар 2019.\nZanimljivo je da je Koko, koju često porede sa sestrama Vilijams već u jednom segmentu uspjela da ih nadmaši. I Serena i Venus su do svojih prvih titula stigle kada su imale po 17 godina, Gofovoj je to uspjelo sa 15.\n- Želim da se zahvalim bogu što je uvek uz mene. Pamtiću ovaj dan do kraja života - izjavila je mlada šampionka.


Visoka cijena kapitala u BiH - 2004-10-13\nCijena kapitala u BiH, iako posljednjih godina bilježi stalni pad, i dalje je visoka i znatno veća nego u zemljama u okruženju - Hrvatskoj, Sloveniji i SCG. Istaknuto je ovo na konferenciji "Cijena kapitala u BiH", koja je danas u Sarajevu okupila predstavnike vlasti, finansijskog sektora i poslodavaca.\nZa smanjenje cijene kapitala u BiH, osim razvoja finansijskog sektora, potrebno je unaprijediti sudstvo i poboljšati ukupnu sliku o zemlji u inozemstvu.\nPredsjedavajući Vijeća ministara BiH, Adnan Terzć istakao je da je Vijeće ministara, kao servis poslovnom svijetu, spreman da doprinese stvaranju povoljnijeg okruženja za poslovanje. Kad je riječ o bankarskom sektoru u BiH, Terzić je istakao da je evidentan stalni porast deviznih rezervi, smanjenje broja banaka, rast devizne štednje stanovništva i pad kamatnih stopa. Govoreći o slabostima domaćeg bankarskog sektora Terzić je izdvojio nerazvijenu korespondentsku mrežu sa drugim bankama u svijetu, nepoštivanje pravila o likvidnosti banaka, nedovoljno stimulisanje elektronskog poslovanja, nedovoljnu primjenu novih tehnologija i neprofitabilnost.\nTerzić je istakao da su najvažnije reformske mjere za naredni period smanjenje broja banaka, reorganizacija Centralne banke BiH kao tzv. banke posljednjeg utočišta, uspostavljanje fonda za garancije za mala i srednja preduzeća, te jačanje supervizije kroz uspostavljanje Agencije za bankarstvo pri Centralnoj banci BiH.\nGuverner Centralne banke, Piter Nikol rekao je da će smanjenju cijene kapitala izvan finansijskog sektora najviše doprinijeti unaprjeđenje sudskog sektora, smanjenje poreskih stopa za preduzeća, što će pokazati da je situacija u BiH bolja nego što se smatra.\nOn je istakao da je pravni i sudski sistem u BiH izuzetno spor i da je neophodno što hitnije uvođenje i razvoj privrednih sudova, koji će brzo rješavati privredne sporove. Prema njegovim riječima, poreski sistem je skup i isparčan i potrebno je što prije uspostaviti porez na dodatnu vrijednost.


Jevrić u reprezentaciji Srbije!\nNaslovna / Vesti / Jevrić u reprezentaciji Srbije!\nNa adresu Bačkopalanačkog Superligaša OFK Bačke danas je stigao poziv od selektora mlade reprezentacije Srbije Gorana Đorovića za mladog i supertalentovanog golmana Plavih Nemanju Jevrića da se priključi pripremama reprezentacije Srbije do 21 god za kvalifikacioni meč protiv selekcije Gibraltara koji se igra 1. septembra u Jagodini sa početkom u 18 časova.\nOvo je svakako veliko priznanje za mladog Jevrića a i za sam klub sa leve obale Dunava.\nNemanja je svojom formom a i odbranama u prvih 7 kola Super lige skrenuo pažnju na sebe tako da ovaj poziv selektora Đorovića nije slučajan i ovaj poziv je potvrda da se u OFK Bačkoj radi odlično sa mladim i perspektivnim čuvarima mreže, a za to najveće zasluge idu na račun trenera golmana Stevanu Kneževiću.\nNemanji želimo puno sreće i uspeha na golu mlade reprezentacije, a mi iz kluba poručujemo da ćemo i dalje nastaviti da vredno radimo sa mladim i perspektivnim igračima i da će se svaki naš igrač vrlo rado odazvati svakom pozivu selektora pod zastavu sa državnim grbom.


Početna » Politika » Lazanski: Očekujemo Putina u maju\nAmbasador Srbije u Moskvi Miroslav Lazanski izjavio je za RIA Novosti da se u Srbiji nadaju da će predsednik Rusije Vladimir Putin u maju doći u Srbiju zato što će tada biti svečno otvaranje Hrama Svetog Save.\nTo će biti najveći pravoslavni hram na Balkanu, a možda i u svetu, a izgrađen je uz pomoć Rusije i Ruske pravoslavne crkve (RPC), rekao je Lazanski, prenosi Sputnjik.\nNa pitanje da li se o tom događaju i o poseti predsednika Rusije već razgovara s ruskom stranom, Lazanski je odgovorio: „Znam tačno da je predsednik Vučić u poslednjih godinu dana dvaput rekao da očekuje dolazak predsednika Putina u maju na otvaranje hrama“.\nVerovatno sredinom ili krajem maja, rekao je Lazanski.\nAmbasador Srbije u MoskviMiroslav LazanskVladimir PutinMoskva\n13 reagovanja na “Lazanski: Očekujemo Putina u maju”


Početna » Sport » Obradović debituje u Jazinama\nKošarkaši Partizana ovog ponedeljka u Zadru igraju svoj prvi meč u novoj sezoni ABA lige. Duel u Jazinama biće upisan u istoriju crno-belih, ali i regionalne lige zbog činjenice da će u ovom takmičenju na klupi kluba iz Humske, posle 28 godina od odlaska u inostranstvo, u jednoj takmičarskoj utakmici debitovati Željko Obradović, najtrofejniji i najbolji trener u Evropi.\nPosle godina u kojima je klub tavorio i pokušavao da preživi, a posebno nakon mučne protekle sezone, ovoga leta sve se promenilo povratkom Željka Obradovića. Iako su navijačima Partizana pre svega bili važni sportski motivi, deo javnosti se zapitao kako je uprava crno-belih odjednom pronašla novac za angažovanje trenera tog renomea i biografije, ali i brojna pojačanja koja su potom stigla u ekipu.\nPod pritiskom medija i prozivki iz konkurentskih tabora (čitaj Crvene zvezde), Obradović je u nekom trenutku izjavio da nije njegovo da priča o troškovima formiranja tako jakog sastava i pozvao predsednika Ostoju Mijailovića da saopšti podatke vezane za finansijsko poslovanje. Dan kasnije, visoki funkcioner vladajuće Srpske napredne stranke objavio je da je za prvi tim, mlađe kategorije i stručni štab budžet oko šest miliona evra.\nKoliko su se velika ulaganja isplatila nagovestiće će već meč u dvorani „Krešimir Ćosić“, koji predstavlja duel dva košarkaška velikana sa ovih prostora, a domaćin je na svom parketu pobeđivao Partizan i kada je imao mnogo slabiji sastav u odnosu na večerašnjeg rivala. O tome govori i podatak da je Zadar u svojoj dvorani pobedio u deset od ukupno 16 duela koliko su ova dva kluba odigrala u okviru ABA lige.\nIpak, crno-beli u večerašnju utakmicu ulaze kao veliki favorit. Čak bi se moglo reći da bi i ovaj meč mogao da posluži treneru Obradoviću kao deo procesa koji je započet na startu priprema na Zlatiboru a nastavljen na trening utakmicama. Ekipa ima devet novih igrača i biće potrebno još puno vremena da se uigra za duele koji će na proleće odlučivati da li će ambicije kluba u predstojećoj sezoni biti i ispunjene.\nPartizan još uvek nije kompletirao roster, jer se očekuje pojačanje na poziciji centra, a zbog činjenice da u ekipi neće biti Letonac Rodions Kuruc u timu će se naći Gregor Glas i Dušan Miletić, koji su poslednji registrovani igrači za takmičenje u ABA ligi.\n– Specifična utakmica, zato što je prva. Mislim da igrači sa velikom željom iščekuju početak prvenstva i ABA lige. Radili smo na veoma dobar način i sada je najvažnije da to pokažemo na terenu – rekao je Obradović za klupski sajt, a zatim dodao da njegovu ekipu očekuje tradicionalno teško gostovanje.\n– Gledali smo i analizirali Zadar, ekipu koju u svakom pogledu poštujemo i moraćemo da igramo veoma dobro i veoma koncentrisano ukoliko želimo da napravimo dobar rezultat u Zadru – rekao je trener Partizana.\nKapiten Rade Zagorac ističe da je zadarska publika često bila bitan faktor u duelima ova dva kluba.\n– Tradicionalno dobra atmosfera tamo poništava neki kvalitet trenutni i već po navici pravi zahtevno gostovanje. Zadržali su gro tima od prošle sezone, što znači da vrlo dobro jedni drugima poznaju navike, nadogradili su to sa nekoliko novih, dobrih i iskusnih igrača. Ubeđen sam da žele da nas pobede – istakao je Zagorac.\nMože se reći da su kontinuitet i uigranost najveći aduti Zadrana. Zadržali su gotovo kompletan sastav koji je u finišu prošle sezone najpre izborio opstanak u ABA ligi, a zatim napravio veliko iznenađenje i osvojio titulu prvaka Hrvatske posle pauze od 13 godina. Klub je napustio trener Veljko Mršić, koji je preuzeo reprezentaciju, a zamenio ga je njegov pomoćnik Ivan Perinčić, dok su najveća pojačanja Amerikanac Kevon Heris, Uroš Luković i Dario Drežnjak.\nGlas potpisao trogodišnji ugovor\nSlovenački košarkaš Gregor Glas, koji je prošlu sezonu proveo u beogradskom Dinamiku, potpisao je trogodišnji ugovor sa Partizanom. Nekada najmlađi reprezentativac Slovenije prošao je kompletne pripreme sa crno-belima, a deveti je igrač koji je u ovom prelaznom roku stigao u klub iz Humske. Glas je prošle sezone je kao član Dinamika u Košarkaškoj ligi Srbije imao prosečan učinak od 18, poena i 4,2 skoka po meču.\nKošarkaši Partizana će u Zadru nastupiti bez krilnog igrača Rodionsa Kuruca, koji je bio pozitivan na testu na virus Kovid 19 po povratku ekipe sa turnira „Pavlos Janakopulos“ u Atini. Kako je saopštio klub, Letonac se oseća dobro, ima blažu kliničku sliku i nalazi se u izolaciji.\nABA ligaKK PartizanKK ZadarKošarkaŽeljko ObradovićBeograd\nJedno reagovanje na “Obradović debituje u Jazinama”


“Aktivni građani” – Телевизија "Ласер" Сврљиг\nPrethodnog vikenda je u sali Skupstine opstine Svrljig održan dvodnevni trening u okviru projekta “Aktivni građani” koji sprovodi Kancelarija za mlade Svrljig u saradnji sa Britanskim savetom.\nKancelarija za mlade opštine Svrljig će tokom 2012. godine, u partnerstvu sa Britanskim savetom, sprovoditi projekat “Aktivni građani”. “Aktivni građani” je projekat u oblasti interkulturalnog dijaloga i globalnog društvenog povezivanja. Vizija programa je svet u kome mladi ljudi prepoznaju svoj potencijal i pokušavaju da se angažuju zajedno sa drugima u cilju razvoja njihovih zajednica na lokalnom i međunarodnom nivou.\nProgram “Aktivni građani” se realizuje u preko 30 zemalja sveta u saradnji sa državnim institucijama i lokalnim partnerima. U Srbiji, projekat se sprovodi u 28 opština. Ovo osigurava da partnerstvo bude u skladu sa nacionalnim prioritetima i strategijom za mlade i priprema buduće generacije za rad i život u globalnom društvu.\n“Zadovoljan sam energijom i interesovanjem mladih ljudi koji su se prijavili na trening. Treningu je prisustvovalo 23 mladih, koji će nakon drugog dela treninga koji je predviđen za sledeći vikend imati priliku da napišu projekat koji će realizovati na lokalnom nivou. Time će imati mogućnost da aktivno učestvuju u rešavanju problema u lokalnoj zajednici.” – rekao je ovom prilikom Marko Mladenović, koordinator Kancelarije za mlade.


Grupi od 50 vernika, Srbima raseljenim sa prostora opštine Suva Reka zabranjeno je da u nedelju prisustvuju manastirskoj slavi, prazniku Svete Trojice u Mušutištu, saopšteno je iz Kancelarije za Kosovo i Metohiju.\nPorušen manastir Svete Trojice kod Mušotišta (Foto arhiva KIM)\n"Predstavnici Privremenog organa i orgnizatori puta su uredno, još 8. juna obavestili pripadnike Кosovske policije da grupa raseljenih vernika želi da u Mušutištu 12. juna obeleži hramovnu slavu i prisustvuje sečenju slavskog kolača na ostacima i razvalinama Crkve Svete Trojice", navodi se u saopštenju.\nIz Kancelarij dalje navode da je stigao negativni zahtev na njihovu molbu da im policija pruži bezbednosnu podršku bez koje je nemoguća realizacija puta u ovoj čisto albanskoj sredini i oni su tako onemogućeni da posete svoju postojbinu i prisustvuju slavi, što su godinama unazad činili.\nZa raseljene Srbe koji su do 1999. godine živeli u Suvoj Reci, a koju su ne svojom voljom morali da napuste, obilazak ostataka hrama i prisustvo na hramovnoj slavi predstavlja veliko duhovno okrepljenje.\n"Ovakav gest predstavnika Prištine jasno pokazuje da Srbi nisu dobrodošli na prostor Кosova i Metohije ni slavu da obeleže i grobove da posete, a kamo li da im se garantuje bezbedan povratak u etnički očišćenim sredinama", dodaje se u saopštenju.\nIz Kancelarije za KiM pitali su "kome smetaju vernici i hodočasnici i za koga oni predstavljaju opasnost"?\n"Reč je o još jednom teroru i iživljavanju Aljbina Кurtija preko njegovih poluga vlasti u Prištini koji ne želi da na КiM bude niti jednog Srbina. Кoliko god se Beograd trudio da gradi mostove saradnje, ovakav odnos vlasti institucija u Prištini prema preostalim Srbima ili povratnicima, to obesmišljava i u temeljima potkopava".\nRakić: Osuđujem sprečavanja raseljenih iz Mušutišta da posete svoju crkvu\nMinistar za zajednice i povratak Goran Rakić ocenio je da je sprečavanje raseljenih Srba iz Mušutišta da samo na dan posete svoja vekovna ognjišta apsurdno i ističe da se time pokazuje zapravo kolika je volja kosovskih institucija da pomognu povratak raseljenih.\n"Konstantno se suočavamo sa ovakvim problemima kada je Mušutište u pitanju. Ovo je pokazatelj da je proces povratka na Kosovu pod velikim znakom pitanja i da krivce za to treba da tražimo upravo u institucijama koje nemaju volju da nam pomognu da ovo pitanje rešavamo na jedan pozitivniji način. Predstavnici međunarodne zajednice moraju podrobnije da se pozabave svime onime što nas sprečava da veći broj raseljenih vratimo na Kosovo", naveo je Rakić.\nKako je saopštilo Ministarstvo, Rakić je upitao kako bi to tek izgledalo kada bi se raseljeni vratili da žive u ovom mestu, ako policija ne može da obezbedi jedan dan boravka raseljenima u Mušutištu.\n"Žalosno je što nakon više od dve decenije od napuštanja svojih kuća, raseljeni ne mogu da svoje domove i svoju crkvu posete i to zapravo govori da se suživot ne može graditi na temeljima zabrana i ograničenja Srbima", rekao je Rakić.\n03.07.2022 Kurti na srpskom poziva na preregistraciju vozila sa srpskih na RKS table (368)\n04.07.2022 Niže cene dizela i benzina danas na Kosovu (260)\n04.07.2022 Devenport: Bezbednosna situacija na Kosovu stabilna, ali krhka (111)


Skupština razmatra situaciju u komunalnim preduzećima - Klix.ba\nSkupština razmatra situaciju u komunalnim preduzećima\n29.1.2009. u 19:01\nTematska sjednica Skupštine Kantona Sarajevo danas je posvećena Informaciji o poslovanju kantonalnih javnih komunalnih preduzeća u 2007., a ona pokazuje da su od osam javnih komunalnih preduzeća, koliko ih djeluje na području Kantona Sarajevo, četiri (Sarajevogas, Toplana, Gras i "Vodovod i kanalizacija") u poslovanju iskazale gubitke, a ti akumulirani gubici prelaze cifru od 123 miliona KM.\nResorni ministar Abid Jusić kazao je novinarima u toku sjednice, da će kao jedna od mjera koju će Vlada KS sigurno preduzeti za prevazilaženje tog stanja biti reprogramiranje dugova. On kaže da je trenutno najveći problem dugovanje Sarajevogasa prema BH Gasu odnosno ruskom isporučiocu koji iznosi oko 29 miliona KM, te da to ako se ne izmiri na vrijeme može dovesti u pitanje ispuruku tog energenta KS-a.\nKao jednu od mjera pomenuo je i analizu cijena i njihove naplate od potrošača, te pitanje socijalnog programa za one koji nisu u mogućnosti da izmiruju svoje obaveze.\nMinistar Jusić novinarima je kazao da, ukoliko bi se ravnomjernije rasporedile dotacije koje izdvaja KS, više bi se mogli subvencionirati oni kojima je to potrebno.\nPremijer Besim Mehmedić poslanicima će pročitati mjere što ih je Vlada KS predložila u cilju prevazilaženja trenutnog teškog stanja u kojem se nalaze javna komunalna preduzeća.\nBiH jedini kandidat za nestalnu članicu Vijeća sigurnosti


Broj povezanih IoT uređaja preti da dostigne čak 125 milijardi do 2030. godine - Automatika.rs\nNaslovna Vesti Internet of Things Broj povezanih IoT uređaja preti da dostigne čak 125 milijardi do 2030....\nBroj povezanih IoT (Internet Of Things) uređaja će rasti u proseku 12% na godišnjem nivou, sa 27 milijardi ove godine na 125 milijardi do 2030. godine, prema najnovijim istraživanjima HIS Markit-a.\nE-knjiga ”Internet stvari: Pokret, ne tržište” objašnjava kako IoT stvara konkurenciju transformisanjem svakodnenih poslovnih praksi i novim mogućnostima. Očekuje se da će se u narednih 15 godina, svetske razmene podataka povećavati na godišnjem nivou od 20-25% do otprilike 50%.\nJenalea Howell, direktorica sektora za istraživanje i razvoj IoT povezanosti i projekata pametnih gradova iz HIS Markit-a kaže da razvijanje IoT pokreta utiče na sve faze industrijske i gotovo sve tržišne oblasti – od sirovina, do proizvodnje a potom i distribucije, pa čak i potrošnje finalnih proizvoda. Dešavaju se velike promene u načinu na koji ljudi vrše integraciju sa mašinama, informacijama i čak jedni sa drugima.\nU međuvremenu, istraživanja iz kompanije Gartner pokazuju da će isporuke računara, tableta i pametnih telefona biti povećane na globalnom nivou 2% godišnje, što će učiniti 2018.godinu, godinu najvećeg porasta posle 2015. godine. Istraživanja takođe pokazuju da će isporuke konvencionalnih računara doživeti pad od 4,4% dok će isporuke smart telefona biti u porastu od 2,4%.\nPrethodni tekstKompanija Samsung dobila dozvolu za testiranje svojih autonomnih vozila u Kaliforniji\nSledeći tekstJapanske kompanije rade na projektovanju bespilotnih teretnih brodova


Nastavljeno kažnjavanje onih koji su najviše doprineli razvoju društva\nKako sam postao "bogati penzioner"\n* "Bogatim" penzionerima, sa izuzetkom Vučićevih roditelja, jasno je da se Zakon o privremenom smanjenju penzija i te kako koristi za populističko pridobijanje glasova penzionera\nVećini od oko 207.600 penzionera, koji čine oko 12 posto "bogatih" penzionera, kako su ih kategorisali predsednik Republike Srbije i predsednica Vlade RS, prilikom obrazlaganja "povećanja" penzija od Nove godine za pet posto, sa mesečnim primanjima preko 40.000 dinara, ne trebaju "seniorske kartice"...\nPiše: Nenad Novičić\n03. novembar 2017. 16:30\n... već povraćaj sredstava koja su im neustavno uzeta, bolje reči ukradena, po osnovu Zakona o privremenom uređivanju načina isplate penzija, kao i usklađivanje penzija sa rastom troškova života. Naime, razlika između običnog lopova i lopova na vlasti je u tome što običan lopov ne može da svoj lopovluk digne na nivo zakona i tako izbegne ruku pravde, dok političari na vlasti to mogu, tako što neustavnu i nezakonitu radnju prvo dignu na nivo zakona, tako da svako ko se drzne da vikne: "Drž'te lopove!", rizikuje da ga optuže za uvredu časti i dr.\n"Bogatim" penzionerima, sa izuzetkom Vučićevih roditelja, jasno je da se Zakon o privremenom smanjenju penzija i te kako koristi za populističko pridobijanje glasova penzionera, kojih u Srbiji ima oko 1.730.000. Tako je vladajuća koalicija na prethodnim parlamentarnim i predsedničkim izborima uveliko isticala podatak da su ovim zakonom smanjene penzije samo onima čija su mesečna primanja veća od 25.000 dinara, a takvih je oko 40 posto, dok većini, od oko 60 posto, to nije učinjeno. Slično se radi i pred predstojeće izbore u Beogradu, koji će se verovatno održati istovremeno sa vanrednim parlamentarnim izborima.\nPenzionerima sa većim primanjima se uzima, a "siromašnima" velikodušno ostavlja i pored toga što u Srbiji već godinama ne postoji politička volja da se uvedu socijalne karte, na osnovu kojih bi se imao jasniji uvid u socijalno-ekonomski status svakog stanovnika u Srbiji, pa i penzionera. Na socijalno-ekonomski status penzionera ne utiču samo visine njihovih redovnih mesečnih primanja, već i drugi prihodi (zakupnine od nepokretnosti, rad na crno) izdržavani članovi porodičnog domaćinstva, rashodi za nabavku lekova i zdravstvenih pomagala i dr. U stvarnosti veliki broj "bogatih" penzionera, uglavnom sa višim stepenom obrazovanja, mnogo je siromašniji od onih sa nižim stepenom obrazovanja ali političke partije na vlasti, pre svega SNS, ne računaju na njihove glasove i zato su izloženi permanentnoj diskriminaciji, o kojoj, povodom 1. oktobra - Međunarodnog dana starijih osoba, nije našla za shodno da progovori ni Brankica Janković, poverenica za zaštitu ravnopravnosti, iako starosno doba predstavlja treći osnov diskriminacije, utvrđen po broju pritužbi za zaštitu ravnopravnosti u toku prošle godine.\nA da ovo ne bude prazna priča, neutemeljena na činjenicama, pokazaću na svom primeru. U penziju sam otišao krajem 2014. godine, po prethodnom Zakonu o PIO, sa četrdeset jednom i po godinom penzijskog staža u PTT sistemu i rešenjem od 50.935, 46 dinara. I taman kada sam se obradovao da će se moj višegodišnji rad na sebi, bez ičije podrške (uporedni rad na zanatskim poslovima tt montera i vanrednim studijama na Fakultetu političkih nauka u Beogradu) ipak verifikovati iznosom penzije za pristojan život u trećem dobu, usledilo je hladno otrežnjenje, umanjenje po osnovu Zakona od 6.158,81 dinara mesečno, što je na godišnjem nivou u prvoj godini iznosilo 73.905,72 dinara. I ne samo što mi vlast umanji penziju, već me svrsta i u neprimereno bogate, sa jasnom porukom da treba da se stidim što nisam hteo da ostanem na nivou socijalnog statusa svojih roditelja, već sam žudeo za obrazovanjem, u vreme kada se diplome osnovnih studija nisu mogle kupiti, a o doktoratima da ne i govorim. Dobro se sećam prof. dr Jovana Marjanovića, koji je predavao Uvod u politiku, i njegovih čestih "saveta" studentima koji nisu pokazivali znanje za prelaznu ocenu: "Kolega, fakultet nije obavezno obrazovanje, kao što je to osnovna škola."\nA kada sam diplomirao, i pored najvećih akademskih ocena u indeksu, posebno u trećoj i četvrtoj godini studija i činjenice da sam bio jedini diplomirani politikolog od oko deset hiljada zaposlenih u tadašnjoj RO PTT saobraćaja "Beograd", čekao sam šest godina da me rasporede na poslove novinara. Iako sam nakon završenog fakulteta izabran u Radnički savet Radne organizacije i u Veće udruženog rada Skupštine opštine Vračara, ni na pamet mi nije palo, kao što to danas rade u Domu Narodne skupštine, da mašem fotokopijama položenih ispita sa desetkama, već sam strpljivo čekao svoju šansu, sarađujući sa dnevnim i periodičnim listovima, kao što su bili "Politika ekspres", "Privredni pregled", "Glas Vračara", "PTT glasnik" i dr. I dočekao sam je tek formiranjem JP PTT saobraćaja "Srbija".\nOvakvih primera, kao što je moj, ima dosta, ali je sve nas vlast svrstala u nedostojno bogate penzionere, "jer želimo da se provodimo u šoping-molovima", dok je one koji su ispijali pivce i gledali samo da se očešu o državne jasle, zaštitnički prigrabila i, pod vidom ispravljanja socijalnih razlika, deli im ono što svojim radom nisu zaradili. Naravno, od njih se očekuje da i adekvatno uzvrate za takvu "brigu" vlasti, pre svega na izborima, kada neće imati dileme kome će ukazati poverenje.\nAutor je politikolog i novinar u penziji\nPiše: Olivera Jović\nPrerušeni u sveštenike\nAnalogije i opšta mesta\nPiše: Igor Marojević\nKolega imali smo relativno istu radnu karijeru.,stim sto dam ja studirao masinstvo uz rad.Nikada se nisam bavio pplitikom,a u penziju sam otisao 2010 god.imeni je vlast za ove tri godine uzela tacno 3000 evra tek da se zna..\nNa serbskom jeziku "senior" znaci "stariji" znaci kartica se zove "staracke kartica" a ne "seniorska" jer je to engleska rec koja na srpskom nista ne znaci, osim ako hocemo da se pravimo pred svetom "Englezi'''' tj nesto sto nismo. Hmmmm...\nDeo penzija koje su uzeli ili oteli , ne znam sta je ispravnije reci je nista u poređenju sa tim da su nam uzeli budućnost , veru u sistem , veru da poštenim radom i učenjem možeš biti bolji čovek i više doprineti opštem dobru.To je prava katastrofa koja nas je zadesila a zaslužni su Voja koji bi klao kašika ma za cipele Ivica kofere Dragan pašnjak sa vračara Vojin poslušnika Aleksndrom Ajkula Da ne zaboravimo Vuka i onu njegovu nakazu koja je u kupljenih penziji a radi u upravnim odborima. ...oni i bitange koje su doveli na vlast su pava katastrofa koja nas je zadesila i od koje se nećemo oporaviti Zao mi je penzionera kojima su smanjene penzije ali moja generacija neće imati nikakve penzije Ljudi probudite se....molim vas\nZavrši Megatrend pa pali i žari\nZašto sam "napao" Maju Gojković\nIgrali smo se rijalitija\nNaša javna pitka voda\nVukovar - grad koji je ubijen\nKakvi smo, istinski, prema deci?\nVučićeve seanse i neprijateljski začini\nIsterati opoziciju na čistac


VESIĆ: Naša ubedljiva pobeda je najbolji odgovor prevarantima! - Informer\nSrbija je danas zemlja koja je poštovana u svetu i zemlja koja ima suficit, izjavio je večeras kandidat za gradskog odbornika sa liste "Aleksandar Vučić - Zato što volimo Beograd" Goran Vesić u razgovoru sa penzionerima Voždovca\n- Samo naša ubedljiva pobeda je najbolji odgovor prevarantima koji ništa drugo ne nude na ovim izborima osim da se dočepaju pune gradske kase - rekao je on i pozvao građane da izađu na predstojeće beogradske izbore i glasaju za listu SNS.\nVesić je istakao da se u Srbiji danas povećane penzije isplaćuju iz realnih osnova, "a ne iz kredita kao što je radila prethodna vlast".\n- To što se sada podižu penzije ne zadužujemo nikog posle nas zbog toga, kako su radili pre nas -istakao je Vesić.\nSadašnja gradska vlast je nasledila 1,2 milijarde evra duga i za prethodne četiri godine taj dug smanjila za 550 miliona evra, rekao je Vesić i primera radi naveo da je za te pare moglo da se izgradi 250 škola, 250 bolnica ili tri i po Pupinova mosta.\nKada je Aleksandar Vučić 2012. godine ušao u Vladu bilo je pitanje trenutka kada će prestati da se isplaćuju penzije i plate, rekao je Vesić.\n- Toliko je zemlja bila zadužena. Za ovih šest godina uspeli smo da zemlju konsolidujemo finansijski i da zatim i Grad finansijski postavimo na noge, a da bismo to uradili najveći teret su podneli penzioneri i mi smo vam zbog toga zahvalni jer da nije bilo vas i zaposlenih u državnoj upravi to se ne bi dogodilo -rekao je Vesić.\nBeograd Voždovac Penzioneri izbori Goran Vesić


FOTO: SIPA i policija u Zenici ponovo presreli dva vozila koja su krijumčarila migrante - Zenicablog\nFOTO: SIPA i policija u Zenici ponovo presreli dva vozila koja su krijumčarila migrante – Pripadnici Državne agencije za istrage i zaštitu (SIPA) uz saradnju Ministarstva unutrašnjih poslova Zeničko-dobojskog kantona večeras su na magistralnom putu M-17 presreli dva vozila u kojim se nalazilo osam migranata.\nDestinacija na kojoj su večerašnji migranti trebali završiti još uvijek nije poznata, ali ovo je još jedna uspješna akcija SIPA-e i MUP-a ZDK na sprječavanju krijumčarenja migranata kroz Zeničko-dobojski kanton s obzirom da je u srijedu navečer također na magistralnom putu M-17 otkriveno deset Afganistanaca, a dvije osobe su uhapšene.\nPolicijske patrole vozila su večeras presrela nakon izlaza s Autoputa A1 u mjestu Antena, a vozači će u skladu sa zakonom biti procesuirani.\nZeničko-dobojski kanton nekoliko mjeseci unazad postao je samo jedna od stanica migranata na putu ka Krajini gdje žele preći granicu i nastaviti svoj put ka Evropskoj uniji.\nU proteklom periodu pripadnici MUP-a ZDK vrijedno su radili na rasvjetljavanju slučajeva kao što su fizički napadi, provale u stambene i poslovne objekte i druge prijavljene slučajeve te je ranije nekoliko migranata uhapšeno i predato u nadležnosti Tužilaštva ZDK.\nTagovikrijumcarenje migranti mup zdk policija sipa zenica


Za zapošljavanje žena 3.600.000 KM - FZZZ\n(Sarajevo, 8.3.2011. godine) – Uoči Međunarodnog praznika žena, 7.3.2011. godine, u dnevnoj štampi i na internet stranici Federalnog zavoda za zapošljavanje objavljen je Javni poziv za učešće u Programu zapošljavanja i samozapošljavanja žena u 2011. godini. Za taj program, koji će se realizirati posredstvom kantonalnih službi za zapošljavanje, Finansijskim planom Federalnog zavoda za zapošljavanje predviđeno je 3.600.000 KM za zapošljavanje 900 žena sa evidencije nezaposlenih\nRiječ je o programu koji je posebno namijenjen ženama, budući da njih na evidenciji nezaposlenih ima više nego muškaraca.\nProgram podrazumijeva sufinansiranje poslodavaca u iznosu od 3.000 KM po osobi radi zapošljavanja žena iz ciljne skupine. Također, Program predviđa i sufinansiranje samozapošljavanja žena u iznosu od 4.000 KM do 5.000 KM po osobi za nabavku sredstava za rad, opreme, repromaterijala, kao i za obrtna sredstva, i to za: poljoprivrednu djelatnost (stočarstvo, povrtlarstvo, voćarstvo, pčelarstvo ili druga grana poljoprivrede) u iznosu od 5.000 KM, zanatske djelatnosti (proizvodno i uslužno zanatstvo) u iznosu od 4.500 KM, seoski turizam ili druge djelatnosti u iznosu od 4.000 KM.\nPotrebno je istaći da se žene prijavljuju i na ostale programe zapošljavanja i samozapošljavanja (mladi bez radnog iskustva, povratnici, Romi), koje Federalni zavod za zapošljavanje realizira samostalno ili uz podršku kantonalnih službi za zapošljavanje.\nFederalni zavod za zapošljavanje je i u 2010. godini realizirao Program zapošljavanja i samozapošljavanja žena, kojim je omogućeno zapošljavanje 579 žena, a utrošeno 2.190.500 KM.


RTCG - Radio Televizija Crne Gore - Nacionalni javni servis :: Politika :: Sve vjerske zajedince moraju imati izjednačena prava\nVUČINOVIĆ - RAJNKE 04. 03. 2020. 15:01 >> 15:01 0\nVUČINOVIĆ - RAJNKE\nSve vjerske zajedince u Crnoj Gori moraju imati izjednačena prava, svojstveno svim uređenim demokratijama, izjavila je ministarka bez portfelja Marija Vučinović tokom susreta sa ambasadorkom SAD-a Džudi Rajzing Rajnke.\nKako je saopšteno iz Vlade, Vučinović i Rajnke razgovarale su o aktuelnim društveno političkim temama u zemlji, o ostvarenim rezultatima kao i ispunjavanju daljih obaveza Crne Gore na putu ka EU.\nTokom susreta, razgovarano je i o Zakonu o slobodi vjeroispovjesti i aktuelnim protestima u organizaciji SPC u Crnoj Gori.\n"Svakako da u demokratskoj državi Crnoj Gori, svaki građanin ili grupa građana imaju legitimno pravo da svoje nezadovoljstvo izraze protestom, ali na način da time ne ugrožavaju ili narušavaju prava i slobode drugih građana. Poruke koje se šalju sa protesta nijesu dobar put u rješavanju problema", naglasila je Vučinović i dodala da sva pitanja treba rješavati dijalogom u okviru instutucija sistema.\nVučinović je ukazala i na značaj SAD-a koje svojom odgovornom i partnerskom politikom daju snažan doprinos i podršku Crnoj Gori kroz članstvo u NATO, ali i u procesu priključenja EU.\nTakođe, ministarka je upoznala ambasadorku Rajnke sa svim aktivnostima koje sprovodi Kabinet bez portfelja.\nAmbasadorka Rajnke je naglasila da će Kabinet kojim rukovodi ministarka Vučinović i Vlada Crne Gore imati u SAD pouzdanog partnera za podršku i saradnju.\nU tom pravcu sagovornice su saglasne da će dvije zemlje i ubuduće raditi na dodatnom jačanju bilateralne saradnje, navodi se u saopštenju.\nMarija Vučinović Zakon o slobodi vjeroispovjest


Banja Luka /Iz UKC RS otkrili koji kisik koriste za liječenje pacijenata / Radio Sarajevo\nFoto: Arhiv/Radiosarajevo.ba/UKC RS/Ilustracija\n25. 09. 2021. u 17:13:00 Radiosarajevo.ba\nKisik koji se daje pacijentima u Univerzitetskom kliničkom centru RS (UKC RS) nije štetan po zdravlje pacijenata i u skladu je sa svim potrebnim propisima, naglašeno je iz ove zdravstvene institucije u subotu.\nIz UKC-a navode da je kisik isti kao onaj koji se upotrebljava u svim bolnicama u regionu i Europi, te da pacijenti nemaju razloga za strah, pišu Nezavisne novine.\n"Otkad postoji UKC RS koristi se isti kiseonik i ne stoje tvrdnje i insinuacije o njegovoj upotrebi u vrijeme pandemije virusa korona. Taj kiseonik koristi se u liječenju apsolutno svih pacijenata kojima je, nažalost, ponekad potreban", navode iz UKC-a.\nU saopštenju UKC-a se navodi da su, prilikom raspisivanja tendera, dobili rješenje od Agencije za lijekove Bosne i Hercegovine da je ponuđač adekvatan.\n"Kada je UKC RS raspisivao tender, u skladu sa zahtjevanom dokumentacijom, dobili smo rješenje od Agencije za lijekove BiH da ponuđač ima rješenje da se bavi prometom medicinskog kiseonika čiji je sastav 99,5 odsto kiseonik", navode iz UKC-a.\nIz UKC-a dodaju da svi pacijenti primaju takav kisik i da je njime izliječeno na hiljade pacijenata.\nU saopćenju se dodaje da je širenje laži, neistina, straha i panike među stanovništvom Banja Luke i cijele RS, posebno među pacijentima i njihovim porodicama jako opasno.\n"Upozoravamo sve one koji iz samo njima znanih razloga pokušavaju da ni iz čega stvaraju aferu, samo doprinose jos većem strahu pacijenata i porodica za njihovo zdravlje što uveliko odmaže našim ljekarima i medicinskom osoblju u borbi za njihovo zdravlje", ističe se u saopćenju.\nIz UKC-a napominju da zdravstveni radnici daju sve od sebe kako bi spasili svaki život tokom pandemije, a kiseonik igra veliku ulogu u tome jer samo danas je oko 200 ljudi u UKC RS na kiseoničnoj podršci, pišu Nezavisne novine.\n"Na kraju da napomenemo ne želimo da učestvujemo u eventualnom obračunu proizvođača i dobavljača kiseonika na ovim prostorima, a na čiju stranu su se pojedinci svrstali", zaključuje se u saopćenju.\nTagovi: UKC RS Draško Stanivuković Agencija za lijekove i medicinska sredstva BiH\nPandemija / Stigao COVID bilten za BiH: 779 novozaraženih osoba\nDiplomatija / Plenković u Bruxellesu: Upozorio sam na stanje u BiH i Milorada Dodika


Počinje ABA liga: Mornar u Stožicama, derbi u Zagrebu, Krka u ponedeljak testira Budućnost pred Evroligu – Novosti iz svijeta košarke\nOva sezona ujedno obilježava početak nove ere pošto je na Skupštini ABA lige 13. marta odlučeno da se ukine „nacionalni ključ“. To znači da će se ekipe rangirati samo na osnovu učinka u okviru dvije lige pod okriljem ABA.\nDakle, pobjednik Druge ABA lige obezbijediće plasman u viši rang umjesto poslednjeg plasiranog kluba iz Prve ABA lige. Takođe, tim koji završi na 11. mjestu u prvoj diviziji i drugoplasirani tim Druge ABA lige igraće baraž za plasman u Prvu ABA ligu u sezoni 2019/20. Igraće se po sistemu najbolji u tri utakmice, a prednost domaćeg terena imaće tim iz Prve ABA lige.\nPočinje ABA liga! Provjeri KVOTE za prvo kolo!\nKošarkaši Budućnosti sezonu otvaraju pred svojim navijačima u Sportskom centru “Morača” u ponedeljak 1. oktobra protiv Krke u 21:00.\nOlimpija – Mornar\nPavićević u Stožicama isprobava „novo ruho“ Mornara, koji u novu takmičarsku godinu ulazi posle istorijske sezone u kojoj je stigao do titule šampiona Crne Gore i plasmana u plej-of regionalnog takmičenja, ali Barane i trenera Mihaila Pavićevića sada očekuje mnogo veći izazov zbog brojnih promjena u klubu u prelaznom roku.\nDva ključna igrača iz prošlogodišnjeg sastava, Brendis Rejli–Ros i Derek Nidam, napuštila su Mornar, dok Pavićević još uvijek ne može da bude siguran u kvalitet novih članova tima, iako je Kadin Kerington na Superkupu u Laktašima pokazao da će biti veliko pojačanje.\nAndre Spajt i Vinston Šepard su već napuštili ekipu, ali ono što je najvažnije, Mornar je zadržao okosnicu šampionskog sastava. Ugovore su produžili Uroš Luković, Nemanja Vranješ, Radoje Vujošević i Strahinja Mićović, a ostali su i krilni centar Vukota Pavića, kao i bek Marko Mugoša.\n← Kadija: Važna pobjeda za nas\nVoler ponovo u Mornaru →


RTCG - Radio Televizija Crne Gore - Nacionalni javni servis :: Društvo :: Zabrana izdavanja ljekarskih uvjerenja za dva privatnika\n[ Dnevne novine, Objavio: O.Z. ]\n24. 06. 2020. 07:31 >> 07:47 0\nTokom ove godine zdravstveni inspektori Uprave za inspekcijske poslove kontrolisali su 101 zdravstvenu ustanovu, 34 javne i 67 privatnih, i utvrdila 16 nepravilnosti.\nZbog utvrđenih nepravilnosti u dvije privatne zdravstvene ustanove inspektori su zabranili izdavanje ljekarskih uvjerenja, kazali su Dnevnim novinama iz Uprave i dodali da je izrečeno i osam ukazivanja i četiri rješenja, te izdato pet prekršajnih naloga u oznosu od 1.900 eura.\n“Zdravstvena inspekcija je u 2020. godini kontrolisala 101 zdravstvenu ustanovu, od kojih je kontrolisano 25 apoteka. Kontrolisane su 34 javne zdravstvene ustanove i 67 privatnih zdravstvenih ustanova, među kojima Klinički centar Crne Gore (u okviru njega različita odjeljenja), opšte bolnice, veledrogerije i veliki broj javnih i privatnih apoteka”, kazali su Dnevnim novinama iz Uprave.\nInspektori su, objašnjavaju iz Uprave, kontrolisali ispunjenost propisanih uslova u pogledu prostora, kadra, opreme, vođenje medicinske dokumentacije, evidencije, izdavanje ljekova na recept, izdavanje ljekarskih uvjerenja, dopunski rad zdravstvenih radnika u zdravstvenim ustanovama, isticanje odluke o određivanju zaštitnika prava pacijenata i drugo.\n“Zdravstvena inspekcija je utvrdila 16 nepravilnosti koje su se odnosile na: nevođenje medicinske dokunentacije u skladu sa zakonom, nemanje dokumentacije u momentu pregleda, izdavanje ljekarskih uvjerenja suprotno zakonu”, pojasnili su iz Uprave.\nOd 1. januara do 25. maja, kako su precizirali, izvršen je 101 inspekcijski pregled u kojem je utvrđeno 16 nepravilnosti, za čije otklanjanje su izrečene upravne mjere osam ukazivanja i četiri rješenja, dok je za počinjene prekršaje izdato pet prekršajnih naloga u oznosu od 1.900 eura.\n“U dvije privatne zdravstvene ustanove Zdravstvena inspekcija je zabranila obavljanje određenih poslova pružanja zdravstvene zaštite zaposlenih izdavanje ljekarskih uvjerenja”, istakli su iz Uprave.\nZdravstveni i sanitarni inspektori, naglašavaju, od početka proglašenja epidemije dali su veliki doprinos vršeći kontinuiran i pojačan nadzor putnika na graničnim prelazima, kao i izdavanjem Rješena o samoizolaciji za oboljele i kontakte sa oboljelim, otpuštanje lica iz karantina, kontrole poštovanja samoizolacije sa Upravom policije.\n“Od 4. maja vršen je pojačani nadzor u dijelu poštovanja mjera Naredbi u objektima pod sanitarnim nadzorom i zdravstvenim ustanovama”, kazali su iz Uprave za inspekcijske poslove.


Koalicija SPS-JS-PUPS zajedno na izbore : Nadlanu.com\nKoalicija SPS-JS-PUPS zajedno na izbore\nObjavljeno 11. mar 2012. / 15:01:02\n"JS 100 posto ulazi parlament sa pet mandata i imaće poslanički klub. Na osnovu anketa i rada u kampanji očekujem da ćemo imati osam republičkih poslanika", rekao je Marković.\nPrema njegovim rečima, JS traži da izbori budu raspisani i na Kosovu i Metohiji jer je po ustavu Kosovo sastavni deo Srbije.\nReforme u SPS-u: Dačić "proteruje" sve što ima…\nOn je ocenio da je koalicija SPS-JS-PUPS pobednička, jer je na vanrednim lokalnim izborima u više gradova i opština osvojila duplo više glasova nego na redovnim izborima 2008. godine.\nMarković je podsetio da je JS 2008. godine sa koalicionim partnerima napravila proevrospku vladu i ocenio da bez te stranke i koalicije ne može da se formira ni buduća vlada.\n"Mi se nismo nikome obećali, a buduću vladu napravićemo sa onim partijama koje budu prihvatile političke ciljeve ove koalicije. U ovom trenutku ne znam sa kojom ćemo partijom posle izbora da napravimo koaliciju i o tome će odlučiti građani Srbije", kazao je Marković.\nLider JS je rekao da su ciljevi koalicije borba protiv bele kuge, socijalna pravda i nova radna mesta.\n"Kada smo formirali vladu rekao sam da se patriotizam ne sipa u traktor, a danas JS kaže da se status kandidata sipa u nova radna mesta. U Jagodini 20. marta počinje da se pravi italijanska fabrika za proizvodnju cirade gde će se zaposliti 520 radnika", kazao je Marković.\nJAGODINA, 11. marta 2012. (Beta)\nizbori 2012jedinstvena srbijapupssps